Calvin Harris stiže na EXIT 2022, zajedno sa još 60 izvođača!\n18/02/2022 29/05/2022 Vladimir (Famoza.net) 148907Leave a commenthttps%3A%2F%2Fwww.famoza.net%2Fcalvin-harris-stize-na-exit-2022-zajedno-sa-jos-60-izvodaca%2FCalvin+Harris+sti%C5%BEe+na+EXIT+2022%2C+zajedno+sa+jo%C5%A1+60+izvo%C4%91a%C4%8Da%212022-02-18+11%3A46%3A00Vladimir+%28Famoza.net%29https%3A%2F%2Fwww.famoza.net%2F%3Fp%3D148907\nCalvin Harris, najuspešniji DJ i producent svih vremena, prvi put stiže u Srbiju! Ovaj višestruko nagrađivani muzički superstar predvodi moćnu Exitovu objavu od čak 64 nova imena, među kojima su James Arthur, Masked Wolf, Joel Corry, Jax Jones, ZHU, Honey Dijon, Maceo Plex, Reinier Zonneveld, Monolink, Satori, Denis Sulta, Mathame, Sepultura, Napalm Death i mnogi drugi izvođači sa čak pet festivalskih bina Petrovaradinske tvrđave, koji zajedno broje preko neverovatnih 50 milijardi pregleda na You Tube i streaming platformama! Svi oni pridružuju se već ranije najavljenim Nicku Caveu & The Bad Seeds i Borisu Brejchi na novom izdanju festivala, koje će biti održano od 7. do 10. jula 2022. pod sloganom „Zajedno. Zauvek!“, a uskoro stiže još velikih muzičkih imena!\nCalvin Harris jedan je od najvećih superstarova u istoriji EXIT festivala! Apsolutnog hedlajnera Glavne binemagazin Forbes je šest godina zaredom stavio na #1 mesto liste najplaćenijih DJ-eva na svetu, sa zaradom većom od 300 miliona dolara, što je čak tri puta više od ukupne zarade Davida Guette i Martina Garrixa. Ovaj megauspešni producent, pevač i tekstopisac do sada je osvojio 32 najprestižnije muzičke nagrade, uključujući Grammy, Billboard, MTV i Brit, uz čak 118 nominacija! Saradnje sa Rihannom, Ellie Goulding, The Weeknd, Dua Lipom, Pharrellom Williamsom i Migosima samo su neki od vanvremenskih megahitova s njegovim potpisom. Poznat je po obaranju rekorda i postavljanju standarda – njegove pesme imaju impresivnih 35 milijardi audio i video strimova, i prestigao je Michaela Jacksona po broju pesama s jednog albuma koje su se našle na britanskoj top 10 listi!\nPročitajte još Fatboy Slim na Jazu obeležava 15 godina od istorijskog nastupa na Brajton biču!\nOd kada je pobedio na britanskom takmičenju „The X factor“, pop, R&B i soul pevač James Arthur osvaja svet, a sada stiže na Exitov Main Stage, brojeći u ovom trenutku preko pet milijardi pregleda i strimova! Njegova interpretacija pesme „Impossible“ dostigla je prvo mesto na britanskoj top listi singlova i postala najprodavaniji pobednički singl celokupnog takmičenja. Usledili su veliki hitovi poput „Say You Won’t Let Go“, koja je takođe dostigla prvo mesto na britanskoj top listi i postala jedna od najslušanijih pesama na Spotify, zatim „Train Wreck“ i „Naked“, dok se njegov novi album „It’ll All Make Sense in the End“, kao i svi prethodni, našao među prva tri albuma.\nJax Jones ijoš jedno novo Exitovo ime – DJ i producent Joel Corry, objavili su prošle godine zajednički singl „Out Out“, obradu planetarnog plesnog hita „Alors on Danse“, koja je naišla na odlične reakcije. Joel Corry je jedan od najvećih novih pop zvezda u Velikoj Britaniji, koji je radijske stanice i fanove osvojio singlovima „Sorry“, „Lonely“ i „Head & Heart“.\nEXIT festival će biti održan od 7. do 10. jula 2022. godine na Petrovaradinskoj tvrđavi, a svoje nastupe su potvrdila neka od najvećih svetskih i regionalnih imena, kao što su Calvin Harris, Nick Cave & The Bad Seeds, James Arthur, Masked Wolf, Joel Corry, Jax Jones, Boris Brejcha, Honey Dijon, Maceo Plex, Reinier Zonneveld, Monolink, Denis Sulta, ZHU, ACRAZE, Sama’ Abdulhadi, ANNA, Sepultura, Napalm Death, Marky Ramone, Molchat Doma, She Past Away, Brkovi, Paraf, Vizelj, Coach Party, Sana Garić, Prti Bee Gee i mnogi drugi, a nova imena stižu uskoro!\nPročitajte još Maceo Plex i TTP Reunion za najjače izdanje mts Dance Arene!\nU prodaji su četvorodnevne ulaznice po ceni od 6.490 dinara, uz uštedu od 60 odsto. Njihov kontigent je limitiran i kada se rasprodaju u ponudi će se naći ulaznice sa višom cenom. Jednodnevne ulaznice za petak, 8. jul, kada nastupaju Nick Cave & The Bad Seeds dostupne su po poklon cenama, sa preko 40 odsto popusta. Cena regularnih jednodnevnih ulaznica je 2.990 dinara, fan pit ulaznice su dostupne po ceni od 3.990 dinara, a VIP po ceni od 12.000 dinara. Ulaznice se mogu kupiti na prodajnim mestima i onlajn na stranicama Gigs Tix-a.\nMegahitovi Ofenbacha i Disciplesa na Glavnoj bini EXIT…\nIggy Azalea i Afrojack su najnovija pojačanja EXIT…\nTačno je mesec dana do novog izdanja EXIT-a!\nEXIT objavio konačan spisak zvezda koje dolaze na festival…\nPreko 50 elektronskih izvođača stiže na EXIT: Dolaze ARTBAT,…\nKonstrakta sprema nešto posebno za nastup na EXIT festivalu!\nPročitajte još Oglasili se Calvin Harris i Taylor Swift: Veza je jednostavno došla kraju!\nCalvin Harris EXIT 2022 Exit festival\nOlivia Rodrigo i Adam Faze raskinuli posle manje od godinu dana!\nStrašno: Niall Horan se ozbiljno razboleo tokom leta za Sjedinjene Države!


Jedan od vodećih svjetskih ekonomista: Bosna i Hercegovina ima veliki potencijal da iskoristi obnovljive izvore energije\nJedan od vodećih svjetskih ekonomista, profesor Univerziteta Columbia Jeffrey Saschs u obraćanju putem video linka učesnicima Ekonomskog foruma Bosne i Hercegovine u Sarajevu istakao je…\nGovoreći o održivom razvoju Bosne i Hercegovine, kazao je da privreda treba biti prosperitetna, održiva u smislu očuvanja okoliša i pravična.\n“Obrazovanje je važno, kao i zdravstvo i čista energija, održivo upotrebljavanje zemljišta, pametni gradovi i napredak zasnovan na digitalnoj tehnologiji. Četiri glavna izazova za zapadni Balkan su razvoj većih vještina i inovacija za privredu, održivost zaštite okoliša, upravljanje društvenom raznolikosti i četvrti bitan izazov za sve je članstvo u EU”, naveo je Saschs.\nGovoreći o nezaposlenosti u Evropi kazao je kako je ona najveća tamo gdje ima najmanje inovacija, i obrnuto, te istakao kako se tome treba i Bosna i Hercegovina okrenuti jer bi to otvorilo radna mjesta.\n“Bosna i Hercegovina ima veliki potencijal da iskoristi obnovljive izvore energije”, istakao je Saschs.\nNaveo je i važnost ulaganja u obrazovanje, te nadu da Bosna i Hercegovina postane centar u univerzitetskoj mreži na zapadnom Balkanu.\nNa ovoj sesiji posvećenoj konkurentnosti Bosne i Hercegovine u zemlji i regiji moderator je bio profesor na Ekonomskom fakultetu Sarajevo Zlatko Lagumdžija, koji je pored Izvještaja o konkurentnosti predstavio još nekoliko izvještaja koji sadrže indikatore ekonomije.\n-Poboljšanje imidža zemlje, reforma poreskog sistema, te daljnje ulaganje u infrastrukturu, neki su od faktora za unapređenje opšte konkurentnosti Bosne i Hercegovine koje je izdvojio ministar vanjske trgovine i ekonomskih odnosa Bosne i Hercegovine Mirko Šarović obraćajući se učesnicima Ekonomskog foruma Bosne i Hercegovine danas u Sarajevu.\n– Mi u Bosni i Hercegovini moramo praktično završiti sa, kako ih ja nazivam, stranačkim ekonomijama. Uticaj stranačkih elita na donošenje ključnih ekonomskih mjera moramo ograničiti i oni ne mogu da budu, rekao bih, izvan razumnog nivoa – istakao je Šarović.\nNaglasio je da porezni sistem mora da doživi snažnu reformu. Složio se sa svima koji infrastrukturu smatraju osnovnim parametrom za mjerenje konkurentnosti Bosne i Hercegovine, te naglasio da se i toj oblasti mora napraviti snažan iskorak.\n-Ubrzani ekonomski rast, zapošljavanje i to posebno mladih ljudi te vladavina prava strateška su opredjeljenja kada je riječ o unapređenju opšte konkurentnosti – izjavio je danas federalni premijer Fadil Novalić na Ekonomskom forumu Bosne i Hercegovine u Sarajevu.\nPrevious Bosanski pas Tornjak (VIDEO)\nNext ŠTA BOŠNJACI MISLE O SEBI\nRudnik Soli u Tuzli: Od crnih dana do rekordne proizvodnje (Video)\nPrije dvije godine Rudnik Soli je trebao ići u stečajni postupak. Danas je ovo preduzeće, u prvoj polovini ove godine, ostvarilo dobit od 1,3 miliona KM. Ostvarili su i\nNastavlja se obračun: Bosanska Prevent grupacija napada njemačkog giganta Volkswagen\nSpor između VW-a i Preventa prelazi u sljedeću rundu. Navodi se se da je autokoncern vršio pritisak na druge kompanije kako bi umanjio utjecaj bosanske kompanije. U toku je svađa između\nKada su dvoje studenata iz Maglaja, Elma Husanović i Nedim Delić, odlučili da počnu bavljenje obućarskim i krojačkim zanatom u općini koja baštini i njeguje najstarije zanate, Općina Stari


Politika privatnosti podataka - Helios Kemostik\nGrupacija Helios (u daljem tekstu: kontrolor, kontakt: Količevo 65, 1230 Domžale, Slovenija, adresa e-pošte: gdpr@helios-group.info poštuje privatnost naših korisnika i obavezuje se da će pažljivo štititi podatke prikupljene putem popunjavanja obrazaca na mreži u skladu sa važećim zakonom.\nNa određenim mestima na našoj veb lokaciji, korisnici nam mogu dobrovoljno poveriti svoje lične podatke (ime, adresu, adresu e-pošte itd.) Grupacija Helios, koristi i čuva lične podatke sve do završetka procesa koji je bio svrha za njihovo prikupljanje ili do povlačenja saglasnosti. Odgovarajućim tehničkim i organizacionim postupcima za obezbeđivanje ličnih podataka, sprečićemo neovlašćen pristup ličnim podacima ili njihovo objavljivanje.\nU slučaju da je korisnik popunio obrazac za kontakt na našoj veb lokaciji, navedene informacije koristićemo samo u svrhu korespondencije. Nažalost, ukoliko korisnik ne želi da nam pruži podatke za kontakt, nećemo moći da odgovorimo na njegovo pitanje.\nU slučaju kada je korisnik saglasan sa korišćenjem njegovih podataka u svrhu ciljanog oglašavanja na platformama Facebook ili Google, korisnik na taj način omogućava kontroloru da koristi napredne opcije ciljanog oglašavanja putem medija na mreži. Ukoliko korisnik želi da povuče saglasnost za korišćenje njegovih podataka na ovaj način, to može učiniti u bilo kom trenutku promenom postavki u dodatnim podešavanjima kolačića. U tom slučaju, period zadržavanja podataka zavisi od otkazivanja od strane korisnika.\nGrupacija Helios povremeno poverava određene zadatke vezane za obradu prikupljenih ličnih podataka ugovornim partnerima sa kojima ima zaključen ugovor o obradi ličnih podataka. Ovi partneri mogu da obrađuju prikupljene podatke u ime grupacije Helios samo u predefinisane svrhe i u skladu sa važećim zakonom. U slučaju kada grupacija Helios koristi softverske alatke ili skladišti lične podatke na serverima izvan Evropske unije u druge svrhe, kao meru zaštite koristi odobrene standardne ugovorne odredbe kao deo ugovora sa pružaocem ovih usluga.\nKorisnik može u bilo kom trenutku da zahteva od grupacije Helios pristup svojim podacima i njihovu ispravku (sa tim u vezi i ograničenje obrade), prenosivost podataka (u slučaju lične saglasnosti ili ugovora) ili brisanje njegovih ličnih podataka (što se ne primenjuje na podatke neophodne za sprovođenje ugovora, za vreme trajanja tog ugovora). Korisnik može u bilo kom trenutku povući datu saglasnost za obradu ličnih podataka ili staviti prigovor na korišćenje njegovih podataka u svrhu direktnog marketinga. Da bi to učinio, korisnik treba poslati obaveštenje sa naslovom/tekstom: GDPR – Neostik – „Srbija” na našu adresu e-pošte: gdpr@helios-group.info ili poštom na adresu: Helios TBLUS d.o.o., Količevo 65, 1230 Domžale, Slovenija. Povlačenje saglasnosti ne utiče na zakonitost obrade podataka koja je izvršena na osnovu saglasnosti pre njenog otkazivanja. Slično tome, svaki subjekt podataka ima pravo da podnese žalbu direktno Povereniku za zaštitu podataka ukoliko smatra da se obradom njegovih ličnih podataka krši važeći zakon.


"Članovi krnjeg Savjeta RTV Rožaje uzeli pečate, zaposleni će godinu završiti sa tri neisplaćene zarade"\nSMCG PISAO ODBORNICIMA:\nSindikat medija je u dopisu odbornicima lokalnog parlamenta u Rožajama naveo i da pojedinci iz Opštine vrše direktan pritisak na dio zaposlenih u RTV Rožaje\nRožaje, Foto: Turistička organizacija Rožaje\nSindikat medija Crne Gore (SMCG) danas je od svih odbornika i odbornica u Skupštini Opštine Rožaje zatražio da po hitnom postupku iniciraju sazivanje sjednice lokalnog parlamenta i na dnevni red stave razmatranje situacije u Lokalnom javnom emiteru Radio i televiziji Rožaje, čiji su osnivači.\nU dopisu koji je upućen na adrese odbornika i odbornica Bošnjačke stranke, Demokratske partije socijalista, Socijaldemokrata Crne Gore i Socijaldemokratske partije se navodi da je RTV Rožaje, čiji je osnivač Opština Rožaje, trenutno bez direktora, da su članovi krnjeg Savjeta koji su u konfliktu interesa, uzeli pečate firme, a da će zaposleni ovu godinu završiti sa najmanje tri neisplaćene zarade i ko zna koliko neisplaćenih poreza i doprinosa.\nSindikat medija je u dopisu odbornicima lokalnog parlamenta u Rožajama naveo i da pojedinci iz Opštine vrše direktan pritisak na dio zaposlenih u RTV Rožaje.\n"O svemu navedenom informisani smo direktno od zaposlenih koji su preko svoje sindikalne organizacije članovi SMCG, a koji su protekle sedmice bili primorani da organizuju jednočasovni štrajk upozorenja i na taj način skrenu pažnju na situaciju u kojoj se nalaze. Nakon toga su i počeli pritisci na njih", kaže se u dopisu Sindikata medija.\nOni zbog toga traže od odbornika da sa pozicija na kojima se nalaze utiču da se ovo stanje promijeni, kao i da pitanje opstanka RTV Rožaje i njihovih 23 zaposlenih stave na dnevni red Skupštine po hitnom postupku.\n"U RTV Rožaje rade vaši sugrađani i sugrađanke i dugujete im fer odnos naročito ako se ima u vidu da je Opština osnivač tog medija, da je on i osnovan kao radio i kasnije transformisan u radio televiziju upravo voljom Skupštine opštine Rožaje", navedeno je u dopisu.\nSindikat medija piše i da su odbornici/odbornice odgovorni te da "nije u redu da se našim koleginicama i kolegama, koji nisu krivi za situaciju u kojoj su se našli, okrenete leđa".\n"Stabilno finansiranje i pun sastav Savjeta kojeg će činiti posvećeni ljudi koji razumiju probleme i način rada lokalnog javnog emitera su vaša obaveza i molimo vas da joj se posvetite i konačno ovaj medij izvučete iz krize", navodi se na kraju dopisa koji je Sindikat medija Crne Gore uputio odbornicima lokalnog parlamenta u Rožajama.\nKriza u ovom lokalnom javnom servisu tinjala je odavno, ali je kulminirala iznenadnom smrću bivšeg direktora.\nKada je nakon toga za vršioca dužnosti imenovana jedna od zaposlenih u RTV Rožaje, Lejla Fetahović, ona je započela da otkriva velike probleme u poslovanju i funkcionisanju javnog servisa.\nTi problemi su se ogledali u nezakonitom vođenju administrativnih i računovodstvenih poslova, do saznananja da su u ovom lokalnom javnom servisu nenamjenski potrošena velika finansijska sredstva koja su dobijena od međunarodne zajednice po projektu, odnosno da projekat nije ni realizovan.\nFetahović je odmah zatražila od lokalnih i opštinskih inspekcijskih službi da izvrše sve kontrole i utvrde činjenično stanje. Ona je, budući da to nije ranije nikada rađeno i ako predstavlja zakonsku obavezu javnih servisa, zatražila i da se uradi nezavisna revizija finansijskog poslovanja.\nKada je naišla na otpor kod članova Savjeta, Fetahović je podnijela ostavku, a Savjet nije imenovao novog vršioca dužnosti, već su pečate firme uzeli kod sebe.\nTako se ova medijska kuća na sjeveru Crne Gore našla u teškim problemima, a zaposleni strahuju da bi se sve moglo završiti gašenjem firme u kojoj rade.\nU Rožajama lokalnu vlast vrši Bošnjačka stranka, sa koalicinim partnerima.\nBošnjačka strankaLejla FetahovićSMCGSindikat medija Crne GoreRTV RožajeRožaje\n25.09. 17:28 h\t1251\t64224\t2\n25.09. 15:54 h\t231\t55949\n26.09. 08:54 h\t1299\t41498\n26.09. 07:30 h\t390\t35612


URA: Zbog “lažnih vijesti“ hapsiti Kusovca, Bebu, Brajovića i Đukanovića, a ne novinare\nGrađanski pokret URA uputio je oštre kritike Upravi policije (UP) i tužilaštvu, zbog trećeg privođenja novinara u posljednja dva mjeseca, tražeći da se uhapšeni novinari odmah puste iz pritvora i da im se omogući da se brane sa slobode.\nDanas su, zbog tekstova da je u Vili Gorica odjeknula eksplozija, uhapšeni glavni urednici portala In4s i Borba, Gojko Raičević i Dražen Živković. Ubrzo je Uprava policije (UP) demantovala navedenu vijest, rekavši da je “došlo do kvara na razvodnoj kutiji“, te da eksplozije nije bilo.\nZbog toga je URA Upravi policije uputila predloge konkretnih aktivnosti.\n“U pitanju je treće hapšenje novinara u svega dva mjeseca, dok je na dan protesta novinarskim ekipama bilo zabranjeno kretanje Podgoricom i izvještavanje sa skupova. Ukoliko Uprava policije (UP) zaista želi da hapsi nekog zbog javnog laganja ili plasiranja lažnih vijesti, predlažemo da krenu redom i uhapse Ivana Brajovića - zbog laganja na sudu i tvrdnje da će autoput biti gotov do maja 2019. godine, Mila Đukanovića - zbog obećanih 40 hiljada radnih mjesta ili Srđana Kusovca i Bebu Popovića - zbog okeana laži, spinova i podmetanja. I neka odmah krenu sa širenjem kapaciteta ZIKS-a, jer je malo prostora za sve one koji bi logikom Uprave policije trebali biti iza rešetaka“, ukazali su u pokretu URA.\nURA je podsjetila da je prije hapšenja Raičevića i Živkovića, takođe privedena i bivša urednica portala FOS media Anđela Đikanović.\n“Kao organizacija koja je i sama bila žrtva lažnih vijesti, apsolutno podržavamo izvještavanje u skladu sa novinarskom etikom i osuđujemo bilo kakve namjerne manipulacije i spinove, koji imaju za cilj da dezinformišu javnost. Ali, disciplinovanje novinara lisicima, u zemlji koja dvije decenije nije u stanju da rasvijetli ubistvo glavnog urednika DAN-a, kao ni pucanja i prebijanja brojnih medijskih poslenika, nije način da se do takve etike dođe. Svima je jasno da živimo u policijskoj državi, u kojoj sve institucije rade za interese Demokratske partije socijalista (DPS) i njenog korumpiranog lidera, Mila Đukanovića. I od takvih, zarobljenih institucija nas ne čudi ništa, ali je hapšenje novinara ipak veliki autokratski iskorak kome bi aplaudirali Đukanovićevi najveći diktatorski uzori“, ukazali su u pokretu URA.\nURA: Betonizator Vuković nastavlja misiju uništavanja našeg grada, opet na meti Blok V\nVukotić-Jelušić: Sazivanjem sjednice po hitnom postupku u subotu, nova skupštinska većina grubo krši zakon\nBudvanska URA predala izbornu listu: Budvi vratiti opljačkani novac građana


Uskoro prva HP prodavnica u Srbiji\nHi-tech | dodato 12.11.2010.\nNove prodavnice će, osim u Srbiji, biti otvorene i u Španiji, Češkoj Republici, Kazahstanu i Hrvatskoj.\nSrbija je jedna od nekoliko zemalja u Evropi u kojoj će kompanija Hewlett-Packard imati svoju specijalizovanu prodavnicu. Ovo jedinstveno mesto, na kome će moći da se kupuju HP računari, štampači i dodatna oprema, biće otvoreno u saradnji sa HP Retail Partnerom, firmom Gigatron, 29. novembra u 20 časova na drugom spratu TC "Ušće" u Beogradu. Otvaranjem ovakvih prodavnica u svetu, HP uvodi novi koncept predstavljanja svojih proizvoda i komunikacije sa krajnjim korisnicima.\nDizajn HP prodavnice je prilagođen potrebama kupaca i omogućava im da dožive HP tehnologiju svim čulima i kupuju u jedinstvenom okruženju. Prodavnica je koncipirana tako da omogućava korisnicima da lako pronađu proizvod koji im je potreban, isprobaju ga, uporede sa drugim proizvodima i informišu se o novim uređajima i rešenjima.\nTakođe, posetioci će prilikom odabira i kupovine proizvoda moći da vide i interaktivne demonstracije HP uređaja, a obučeno i sertifikovano osoblje prodavnice biće na raspolaganju za sve savete i potrebne informacije.\nKompanija Hewlett-Packard je tokom poslednje dve godine predstavila više od 160 novih "HP prodavnica u okviru prodavnice" u maloprodajnim objektima svojih partnera, čime je ukupan broj HP brendiranih korisničkih zona dostigao blizu 4.000 u regionu Evrope, Bliskog istoka i Afrike (EMEA). Do sada je u EMEA regionu otvoreno šest HP prodavnica u Moskvi, Londonu, Bukureštu i Africi, a nove prodavnice će, osim u Srbiji, biti otvorene i u Španiji, Češkoj Republici, Kazahstanu i Hrvatskoj.\nGlasanje za ćirilični domen Srbije\nRNIDS će početkom maja, umesto anketnog upitnika, građanima Srbije ponuditi na glasanje najzastupljenije predloge za novo ...\nrostilj palic filmske vesti animirani film nike letnja basta skc ada ciganlija dunav vikend auto muzika zurka koncert cineplexx muzicka vest festival riblji specijaliteti rtv pink film drama provod sajam business magacin toyota predstava iphone automobil splav exit komedija japan zanimljivosti premijera italijanska kuhinja kola ishrana fotografije paste kolarac show dj hitech farma novi beograd zvezdara teatar zdravlje hi tech facebook slike apple google bioskopi sava centar galerija feniks mr stefan braun pink triler mobilni horor fudbal atelje 212 kolosej beograd galerija 73 auto internacionalna kuhinja bioskop ziva muzika izlozba srpska kuhinja bili smo madlenianum akcija exit festival zemun mobilni telefoni visoke tehnologije telenor vina nacionalna kuhinja beogradska arena noćni život bdp stari grad river opel microsoft zdrava hrana usce vip showbusiness novi sad kc grad internet srbija o3one kokteli web dom omladine arena moda muzicke vesti filmska vest delta sport delta city automobili guarnerius beogradski sajam freestyler sex


source.ba | Istraga protiv skupine krijumčara migranata, među osumnjičenima i državljanin BiH\nUskok je, temeljem policijske prijave, pokrenuo istragu protiv petero hrvatskih, dvojice srpskih i jednog bosanskohercegovačkog državljanina koje sumnjiči da su kao zločinačko udruženje u Hrvatsku prokrijumčarili najmanje 61 migranta.\nAkcija policije u Sarajevu: U stanu pronađeno oružje, traga se za jednom osobom\nPojavio se novi video: E. T. uhapšen na Čengić Vili, divljao i ispred hotela dok se održavala matura osnovne škole\nUhapšen muškarac sa snimka divljanja na Čengić Vili: Prijetio izvjesnom Kenanu, zvao ga da siđe!\nAmerički FBI poslao podatke za uhapšenog bh. studenta: Kakvu je poruku ostavio na platformi za videoigre "Discord"\nMigrante su u Zagrebu smještali u kući prvoosumnjičenog, a prilikom njihova daljnjeg prijevoza do slovenske granice dio osumnjičenih bio je prethodnica kako bi uočili i izbjegli policijske potjere.\nPolicija je izvijestila da je u pretragama od osumnjičenih oduzeto više mobitela, SIM kartica i razna korespondencija te da se za dvoje osumnjičenih još uvijek intenzivno traga, prenosi Hina.\n(Fena/ Aldina R.)


Revakcinisano više od 490.000 Beograđana\nIzvor: B92, 07.Maj.2021, 08:16\nZamenik gradonačelnika Goran Vesić saopštio je danas da je u Beogradu revakcinisano 490.891 osoba, odnosno 35,3 odsto punoletnih građana glavnog grada.Zaključno sa jučerašnjim danom, bar jednu dozu vakcine dobile su 613.642 osobe, odnosno 44,1 odsto punoletnih građana Beograda.\n"Najkasnije za vikend očekujem da u našem gradu bude revakcinisano pola miliona ljudi", napisao je Vesić na svom nalogu na Fejsbuku.\nU populaciji između 65 i 74 godine vakcinisano je >> Pročitaj celu vest na sajtu B92 << 73,84 odsto.\nZaključno sa jučerašnjim danom u Beogradu je dato 1.104.532 doza vakcina.\n"Potrebno je da se vakciniše još 82.097 osoba kako bismo vakcinisali 50 odsto punoletne populacije. Naš konačni cilj je da se vakciniše 750.000 građanki i građana Beograda", istakao je Vesić.\nGrađani Beograda primili su najviše vakcina proizvođača Sinofarm i to 706.436 doza.\nDato je 197.597 vakcine koje proizvodi kompanija Fajzer, 167.775 Sputnjik V i 60.837 vakcine proizvođača Astrazeneka.\n"Prosečna starost vakcinisanih ljudi u Beogradu je 57.8 godina, a od vakcinisanih 54 odsto su žene, a 46 odsto muškarci. Ponosan na odgovornost Beograđanki i Beograđana! Beograd pobeđuje", naglasio je Vesić.\nBlic: DOBRE VESTI u borbi protiv KORONE: U Beogradu vakcinisano 44,1 odsto punoletnih\nZamenik gradonačelnika Goran Vesić saopštio je danas da je u Beogradu revakcinisano 490.891 osoba, odnosno 35,3 odsto punoletnih građana glavnog grada.


U mostarskoj covid-bolnici preminuo muškarac iz Tomislavgrada | FENA\nKorona virus\t Sri, 03.02.2021. 11:58\nU mostarskoj covid-bolnici preminuo muškarac iz Tomislavgrada\nMOSTAR, 3. veljače (FENA) - U Klinici za infektivne bolesti Sveučilišne kliničke bolnice (SKB) Mostar tijekom posljednja 24 sata preminuo je muškarac iz Tomislavgrada rođen 1949. godine.\nNa bolničkom liječenju trenutno je 50 pacijenata, od kojih je osam na invazivnoj i tri na neinvazivnoj mehaničkoj ventilaciji, a ostali su klinički stabilno. Tijekom posljednja 24 sata hospitalizirana su tri i otpuštena dva pacijenta.\nU Zavodu za mikrobiologiju i molekularnu dijagnostiku SKB-a Mostar na koronavirus testirana su 574 uzorka. U Hercegovačko-neretvanskoj županiji pozitivnih je 32, i to: 22 iz Mostara, 3 iz Konjica, 3 iz Čapljine, 2 iz Jablanice, 1 iz Stoca i 1 iz Čitluka.\nŽupanijski i općinski sanitarni inspektori izdali su jučer 70 rješenja o samoizoliranju i izoliranju, a na snazi je 1.147 rješenja. Ukupno je izdano 24.627 rješenja, priopćio je Krizni stožer Ministarstva zdravstva, rada i socijalne skrbi HNŽ-a.


Trimo - zvaničan partner Meklarenovog Centra za tehnologiju - Gradjevinarstvo.rs\n20.09.2011. | Gradjevinarstvo.rs\nTrimo, jedan od vodećih evropskih dobavljača rešenja fasadnih omotača, odabran je od strane Meklaren grupe (McLaren Group) za Zvaničnog partnera posle instalacije najnovijeg i inovativnog Qbiss One fasadnog sistema na Meklarenov novi Proizvodni centar koji su projektovali Foster + Partners, a u kome će biti smešteni proizvodni kapaciteti za novi sportski automobil visokih performansi, MP4-12C. Trimov Qbiss One koristi se i kao unutrašnja i kao spoljašnja fasada proizvodnog objekta koji su projektovali Foster + Partners, koji ima površinu od 32.000m2, a vredi četrdeset miliona funti.\nPartnerstvo je savršena kombinacija, budući da obe kompanije neprekidno teže prevazilaženju granica inovacije i tehnologije, bez kompromisa, radi obezbeđivanja najvišeg kvaliteta proizvoda koji se definišu kao "najbolji". Qbiss One sistem, koji je otelotvorenje performansi, estetike i preciznog inženjeringa, pruža bešavno spajanje forme i funkcije, kvaliteta koji je jednako svojstven i Meklarenu i važan za stalni uspeh i razvoj obeju kompanija.\nRon Denis (Ron Dennis), izvršni predsednik Meklaren grupe i Meklaren Automotiva, rekao je: "Kao organizacija utemeljena na disciplini trka Formule Jedan, Meklaren ima kulturu koja se brzo kreće. Bilo je zadovoljstvo raditi sa partnerom Trimovog kalibra, koji deli tu filosofiju brzog rada, ali bez kompromisa - radi postizanja finalnog proizvoda koji ispunjava i prevazilazi najviše standarde. Qbiss fasada koju je proizveo Trimo za unutrašnjost i spoljašnjost MPC, uspostavlja jak vizuelni ton za aktivnost koja se događa unutar zgrade: inženjerski poduhvat svetske klase koji uvek teži najvišim nivoima performansi, i savršeno je sposoban da to pomiri sa ekološkom održivošću kojoj nema ravne."\nGlavna direktorka Trima, Tatjana Fink, prokomentarisala je partnerstvo: "Trimo je globalni brend, kao i Meklaren, i to što smo postali zvanični partneri nije bilo samo zbog proizvoda, već više zbog toga šta proizvodi predstavljaju u smislu izvrsnosti, performansi i kvaliteta. Zajednička poslovna kultura i inovacija, kreativnost i energija jesu ono što obe naše kompanije čini najboljim u onome što radimo i neprestano nas motiviše za uspeh. Pobeda kroz timski rad, saradnju i uspostavljanje dugotrajnih odnosa je ono čemu Trimo teži i to je nešto što možemo da razvijamo dalje – kroz naše partnerstvo sa Meklarenom."


Strujna Kliješta | Metroteh.ba\nVišefunkcijski testeri električnih instalacija Mjerači otpora izolacije Mjerači otpora uzemljenja Testeri električnih veličina Strujna kliješta AC mjerači AC/DC mjerači Specijalna strujna kliješta Adapteri Testeri redoslijeda faza Lokatori električnih instalacija Solarni analizatori i testeri Mjerači udaljenosti Kamere za pregled instalacija Mjerači dužine vodiča Detektori visokog napona Lokatori kablova Testeri baterija\nKomplet strujnih kliješta i dvopolnog testera za industrijsko ...\nDigitalna strujna kliješta.\nMEGGER DCM 305E\nStrujna kliješta za mjerenje struje curenja.\nKleščni merilnik plazečih (leakage) tokov.\nAC/DC strujni adapter.\nAC/DC AC strujni adapter.\nTecpel DCM 033A\nAC strujna kliješta za priključenje na multimetar ili osciloskop.\nTrue RMS strujna klešta za zahtevnija merenja u energetici.


Camargue St. Gilles Tuš kada (80 x 80 cm, Bijele boje, Sanitarni akril) | BAUHAUS\nCamargue St. Gilles Tuš kada\n80 x 80 cm, Bijele boje, Sanitarni akril\nVrlo privlačnog oblika sa srednje visokim rubom\n90 x 75 cm 90 x 80 cm 90 x 90 cm 100 x 100 cm više\n90 x 75 cm-- Tuš kada -\n90 x 80 cm-- Tuš kada -\n100 x 100 cm-- Tuš kada -\nBr. proizvoda 13223341\nCamargue St.Gilles kvadratne i pravokutne tuš kade za ugradnju obzidavanjem izrađene su od lijevanog sanitarnog akrila koji je neporozan, ima otpornost na zadržavanje bakterija te je lagan za održavanje i čišćenje. Tuš kade Camargue St.Gilles uklapaju se u svaku kupaonicu svojim bezvremenskim dizajnom čistih linija te izborom od pet različitih dimenzija koje će zadovoljiti svačiju potrebu za uređenje kupaonice iz snova. Sifon i nogice za tuš kadu nisu uključeni.


Širom sveta, poslovni inkubatori se smatraju efikasnim instrumentom lokalnog razvoja. Oni stimulišu preduzetnicke aktivnosti kroz pružanje širokog spektra usluga preduzecima u nastajanju, ukljucujuci individualizovane usluge poslovnog savetovanja privrednih društava stanara, cime im pomažu u ostvarivanju rasta i stabilnosti.\nPrvi poslovni inkubator u Srbiji osnovan je u Knjaževcu, 2005. godine. Do sada je u Srbiji vec operativno 10 poslovnih inkubatora (Knjazevac, Zrenjanin, Niš, Subotica, Beograd - Palilula, Bor, Boljevac, Prokuplje, Kragujevac i Kruševac). Pored toga, 6 dodatnih inkubatora je registrovano (Senta, Rakovica, Raca, Užice, Medveda, Vranje) a još 6 je planirano (Novi Sad, Pancevo, Valjevo, Kraljevo, Beograd – Savski Venac, Zajecar). Postoje još 2 inicijative sa nejasnim statusom (Novi Pazar, Ub). Uz navedeno, postoji jedna inicijativa privatnog sektora (PS Tech Poslovni inkubator), što ukupno cini 25 takvih inicijativa u Srbiji.\nVecina ovih inicijativa se finansira sredstvima opština, Nacionalnog investicionog plana (preko Ministarstva ekonomije i regionalnog razvoja - MERR) i medunarodnih donatora, ukljucujuci USAID, OEBS, Vladu Norveške, EBRD i sl.\nVeoma je teško naci sveobuhvatne informacije o poslovnim inkubatorima na jednom mestu. Agencija za mala i srednja preduzeca predala je svoj mandat za poslovne inkubatore Ministarstvu ekonomije i regionalnog razvoja (MERR), koje je sada zaduženo za poslovne inkubatore koji su dobili podršku iz Nacionalnog investicionog plana. Istraživanje se zasniva na internet resursima (sajtovi vladinih ministarstava, agencija, medunarodnih agencija i lokalnih nevladinih organizacija i, konacno, poslovnih inkubatora), informacijama koje je obezbedilo MERR i razgovorima sa Gordanom Danilovic, direktorkom Poslovno tehnološkog inkubatora u Beogradu.\nCilj svih poslovnih inkubatora je pružanje podrške u ranim fazama razvoja poslovanja, u vidu subvencionisanih troškova (kancelarijskog i istraživackog prostora i tehnološke i telekomunikacione infrastrukture), administrativne pomoci (pravne, racunovodstvene i slicno), kao i poslovno savetovanje (planiranje, menadžment, marketing).\nKriterijumi za procenu efikasnosti poslovnih inkubatora su: koliko je firmi napustilo inkubator, "smrtnost" firmi i kvalitet usluga koje pružaju svojim stanarima. Teško je proceniti efikasnost poslovnih inkubatora u Srbiji jer vecina njih postoji samo jednu ili dve godine.\nFUNKCIONALNI POSLOVNI INKUBATORI U SRBIJI\n1. Beograd - Palilula – Poslovno - tehnološki inkubator tehničkih fakulteta (BITF) osnovan je kao partnerstvo između četiri tehnička fakulteta Univerziteta u Beogradu (Građevinski, Mašinski, Elektrotehnički i Tehnološko - metalurški), opštine Palilula i Inicijative za demokratsku tranziciju. Projekat je takođe dobio podršku od Organizacije za evropsku bezbednost i saradnju u Evropi (OEBS).\nInkubator je dobio svoj prostor u prostorijama tehničkih fakulteta u Beogradu, i obezbeđuje 400 +1000 kvadratnih metara prostora izabranim firmama. Trenutno ima 13 stanara i svi su orijentisani na visoke tehnologije i inovacije. Inkubator organizuje različite treninge i okrugle stolove (teme: poslovno planiranje, marketing, prodaja, prava intelektualne svojine, komunikacije, timski rad i sl.). BITF podržava učešće svojih stanara na sajmovima preduzetništva i konferencijama. Više informacija o aktivnostima i uslugama BITF dostupno je na: www.bitf.rs\n2. Boljevac – Poslovni inkubator je inkubator orijentisan na proizvodnju, sa najviše 10 stanara. Ministarstvo ekonomije i regionalnog razvoja obezbedilo je 2009. godine finansiranje u iznosu od 3.742.400 dinara. (~60,000 USD). Poslovni inkubator Boljevac još uvek nema internet sajt.\n3. Bor - Poslovni inkubator centar Bor (BIC Bor) je neprofitna organizacija osnovana u jesen 2006, sa ciljem da promoviše ekonomski razvoj lokalne zajednice. Centar podržava nova preduzeća, kao i ona u razvoju, obezbeđuje širok spektar poslovnih obuka, pratećih programa, fleksibilne zajmove i zakup poslovnog prostora. Ovo je mešoviti tip inkubatora, orijentisan na proizvodnju i usluge. Ima mesta za 10 stanara.\nOpština Bor je pristala na finansiranje projekta preko Programa podrške opštinama istočne Srbije (Evropska agencija za rekonstrukciju) i USAID programa. Opština je, takođe, obezbedila kancelarijski prostor za centar i potpisala je sa lokalnim privatnim preduzećima ugovor o zakupu na 10 godina. Nacionalni investicioni plan je obezbedio podršku za izgradnju veze sa sistemom grejanja. Ministarstvo ekonomije i regionalnog razvoja je 2009. godine obezbedilo finansiranje u iznosu od 4.774.000 dinara (~70,000 USD).\n4. Knjaževac-Poslovni inkubator centar (BIC) je osnovan 2005, kao prvi poslovni inkubator u Srbiji. BIC obezbeđuje radni prostor za preduzetnike, uključujući i radnike koji su ostali bez posla, a koji žele da započnu samostalno poslovanje.\nBIC u Knjaževcu je osnovan kroz inicijativu Timočkog kluba, lokalne nevladine organizacije sa sedištem u Knjaževcu, kao deo programa Revitalizacije zajednice kroz demokratsku akciju - Ekonomija (CRDA-E) koji finansira USAID. Ukupna vrednost projekta je 264.546,00 USD od kojih je USAID doprineo sa 22.975,00 USD. Ostali donatori su Kanadska organizacija za izvršne usluge, OSCE i Fond za otvoreno društvo. BIC Knjaževac ima 9 stanara orijentisanih na proizvodnju. Nažalost, ažurirani podaci o BIC Knjaževac nisu dostupni na internetu.\n5. Kragujevac - Biznis start-up centar iz Kragujevca (BSC Kragujevac) deo je šire regionalne mreže Biznis start-up centara i inkubatora u jugoistočnoj Evropi (BSC mreža), a osnovan je u maju 2007. Centar podržava SPARK, kroz grant holandske Vlade. BSC je takođe dobio sredstva za rekonstrukciju zgrade iz Nacionalnog investicionog plana. Ima dovoljno prostora za 22 stanara, ali trenutno BSC ima 9 stanara sa osnovnim aktivnostima u rasponu od informacionih tehnologija do inženjeringa i usluga konsaltinga. BSC Kragujevac nudi obuku, savetovanje, prostor za rad i pristup mikro-kreditima, što će dovesti do osnivanja novih i inovativnih malih i srednjih preduzeća. Ciljevi centra obuhvataju: smanjenje nivoa siromaštva kod mladih, žena i ranjivih grupa u Kragujevcu kreiranjem radnih mesta u postojećim preduzećima i osnivanjem novih MSP-a; doprinos izgradnji kapaciteta partnera na projektu primenom novog ICT sistema i obukom osoblja; uklanjanje birokratskih i političkih prepreka poslovanju koje su identifikovane na regionalnom, nacionalnom i međunarodnom nivou tokom prve dve godine projekta i smanjenje preostalih prepreka ili njihovo postavljanje na politički program rada; i uspostavljanje regionalne BSC mreže, zajedno sa BSC-ima širom Crne Gore, Srbije, Hrvatske, Slovenije, Bosne i Hercegovine i Makedonije. BSC-KG predstavlja projekat 6 lokalnih partnera: opštine Kragujevac, Regionalne agencije za ekonomski razvoj Šumadije i Privredne komore Kragujevca. BSC stanari učestvuju na lokalnim takmičenjima biznis planova. Više informacija je dostupno na: www.bsckragujevac.org\n6. Kruševac - Biznis inkubator centar (BIC) Kruševac otvoren je u aprilu 2008, uz podršku opštine Kruševac, USAID MEGA projekta i Nacionalnog investicionog plana. Ima dovoljno prostora za 20 stanara, ali trenutno ih ima 16. Osnovne aktivnosti BIC stanara obuhvataju: proizvodnju dodataka hrani, logističke usluge, konsalting i informacione i komunikacione tehnologije (ICT). Pored redovnih aktivnosti, Biznis inkubator centar učestvuje na lokalnim sajmovima preduzetništva i organizuje prezentacije proizvoda / usluga stanara. Za više informacija pogledajte: www.bickrusevac.co.rs.\n7. Niš - Biznis inkubator centar Niš (BIC Niš) otvoren je u septembru 2005, i nalazi se u prostorijama Mašinske industrije Niš. Osnovan uz podršku Vlade Norveške, njegov cilj je podrška razvoju MSP, uz obezbeđenje kancelarijskog prostora i proizvodnih objekata i drugih poslovnih usluga u najkritičnijim fazama razvoja.\nBIC Niš je na raspolaganju u ranim fazama razvoja preduzeća koja se bave proizvodnjom ili uslugama u u vezi sa proizvodnjom. BIC Niš nudi prostor, kancelarijske usluge, proizvodnu opremu i usluge za korisnike, kao što su program obuke, analiza poslovnih ideja, tržišni potencijal i pristup finansijskim sredstvima.\nBIC u Nišu je osnovan kao društvo sa ograničenom odgovornošću, u kojem Grad Niš ima 99, 29% vlasništva, a Regionalni centar za razvoj MSP 0, 71% vlasništva. Trenutno, BIC ima 12 stanara čije primarne aktivnosti su proizvodnja i prerada metalnih i čeličnih konstrukcija, delova za poljoprivredne mašine, kuka za ribolov, itd. Više informacija dostupno je na: www.bicnis.org.rs.\n8. Prokuplje – Biznis inkubator centar Prokuplje osnovan je uz podršku Nacionalnog investicionog plana Republike Srbije, opštine Prokuplje i Merci Corps, 2007. godine. Postoji prostor za 14, ali u ovom trenutku ima 12 stanara. Većina njih su firme za proizvodnju, dok se nekoliko bavi pružanjem usluga. Ministarstvo ekonomije i regionalnog razvoja obezbedilo je 2009. godine finansiranje u iznosu od 5.000.000 dinara (~72.000 USD), kao podršku BIC. Sajt nije na raspolaganju.\n9. Subotica - Poslovni inkubator u Subotici (BIS) je otvoren u decembru 2006, kao drugi poslovni inkubator u Vojvodini. Podržavaju ga projekat Izgradnja poslovnih inkubatora, kao deo Programa integrisanog privrednog razvoja Autonomne Pokrajine Vojvodina. BIS je inkubator opšteg tipa, koji pruža podršku firmama u industriji i sektoru usluga, ali i preduzećima sa potencijalom za inovacije i misijom da šire preduzetnički duh i promovišu ideje preduzetništva i stvaraju klimu za unapređenje poslovanja u cilju razvoja MSP. BIS trenutno ima 13 stanara.\nVlasnička struktura: Opština Subotica (60%), Regionalni centar za razvoj MSP (10%), Fond za podršku investicija u Vojvodini - VIP 10%, ATB SEVER AD Subotica (10%), Visoka tehnička škola strukovnih studija Subotica (10%).\nOsnovne delatnosti su elektromotori, štampa, ženska odeća, muške čarape, itd. Ima i inovativnih delatnosti kao što su proizvodnja slatkiša za ljude sa dijabetisom, razvoj softvera i industrijski inženjering. Više informacija je dostupno na: www.bis-su.rs\n10. Zrenjanin - Poslovni inkubator Zrenjanin (BIZ) je prvi poslovni inkubator osnovan u Vojvodini. Započeo je kao poslovni inkubator orijentisan na ICT, ali vremenom je BIZ počeo da širi profil firmi na marketing, nekretnine, video produkciju, reviziju, inženjering, itd. Otvoren je u decembru 2006. Cilj BIZ-a je pomoć preduzetnicima pri iniciranju rada preduzeća i poslovni razvoj u Gradu Zrenjaninu (Banat) u Vojvodini. Period inkubacije je tri godine, a veze između sektora industrije i univerziteta se ohrabruju. BIZ trenutno ima 13 stanara.\nResursi i usluge koje su na raspolaganju preduzetnicima su: obezbeđivanje fizičkog prostora, podučavanje upravljanju, pomoć u izradi efikasnog biznis plana, administrativne usluge, tehnička podrška, poslovno umrežavanje, saveti o intelektualnoj svojini i izvorima finansiranja.\nPoslovni inkubator BIZ zajednički su osnovali Fond za podršku investicija u Vojvodini i opština Zrenjanin. Podržan je od strane nekoliko institucija, uključujući GTZ, Entrance, OEBS, kao i Agenciju za razvoj malih i srednjih preduzeća Republike Srbije, itd. Više informacija je dostupno na: www.biz-zr.co.rs.\nREGISTROVANI POSLOVNI INKUBATORI U SRBIJI\n1. Užice - Biznis inkubator centar Užice smatra se jednom od prioritetnih inicijativa Strategije za lokalni ekonomski razvoj za opštinu Užice u periodu od 2005 do 2010.Prva faza ove aktivnosti je stvaranje Virtuelnog biznis inkubatora, koji služi kao međukorak ka uspostavljanju biznis inkubatora za podršku započinjanju poslovanja u Užicu. Kada se u potpunosti završi, inkubator će imati prostor za do 20 stanara. U početku, USAID je podržo projekat i dodelio mu 15.000 USD za kupovinu tehničke opreme. Regionalni centar je uložio 5.000 USD. BIC je takođe dobio sredstva iz Nacionalnog investicionog plana Republike Srbije. MERR je 2009. godine obezbedilo finansiranje od približno 3.000.000 dinara (~43.000 USD) za BIC Užice. Sajt je u izradi i biće dostupan na adresi: www.bicuzice.com.\n2. Medveđa - Inkubator je još uvek u razvoju. MERR je 2009. godine obezbedilo finansiranje od 15.350.000 dinara (~220.000 USD) za završnu fazu. To će biti inkubator orijentisan na proizvodnju i usluge, sa prostorom za do 9 stanara.\n3. Rača – BIC Rača trenutno nudi sledeće obuke / kurseve: engleskog jezika, informatike, preduzetništva, kao i konsalting i menadžment usluge. Centar, koji je trenutno u fazi rekonstrukcije, ima prostora za do 8 stanara. Otvaranje je planirano za kraj 2009. Nema posebnog sajta na raspolaganju.\n4. Rakovica – Projekat poslovnog inkubatora je iniciran od strane opštine Rakovica. BIC je još uvek u fazi rekonstrukcije, i nejasno je kada će stanari moći da se usele. Sajt nije na raspolaganju.\n5. Senta – inkubator je registrovan 2008. godine. Trenutno je u fazi odabira stanara. Sajt nije na raspolaganju/ne postoji.\n6. Vranje – Biznis inkubator centar je registrovan 2006. godine. Inkubator ima prostor za 15 stanara, koji će biti uglavnom orijentisani na proizvodnju i usluge. Rok za završetak nije poznat i dodatne informacije nisu dostupne na internetu.\nPLANIRANI POSLOVNI INKUBATORI U SRBIJI\n1. Beograd – Savski Venac (opštinski inkubator) - U narednih šest meseci beogradska opština Savski venac će formirati opštinski Poslovni centar u cilju podsticanja preduzetništva i smanjenja broja nezaposlenih mladih lica. 35 miliona dinara biće uloženo u ovaj projekat. Predviđa se da će do kraja pete godine Poslovni centar podržati razvoj oko 40 preduzeća (po 11 naizmenično).\n2. Novi Sad – Poslovni inkubator centar Novi Sad ima za cilj da obezbedi sve resurse za tehnološko preduzeće ili preduzetnika, potrebne za razvoj uspešnog poslovanja. Fokusiran je na visokotehnološke kompanije, ali privremeno prihvata i druge kompanije ukoliko ima prostora na raspolaganju. Ovo je virtuelni inkubator, trenutno domaćin za 35 preduzeća, koji je deo Inovacionog centra Novog Sada na Univerzitetu u Novom Sadu. Više informacija je dostupno na: www.nosic.ns.ac.rs.\n3. Pančevo – Postoji inicijativa da se formira poslovni inkubator u Pančevu, ali u ovom trenutku nema dodatnih informacija na raspolaganju.\n4. Valjevo (Sevojno) - Poslovni inkubator je otvoren u septembru 2009. Dobio je sredstva iz NIP-a (kroz MERR) i od USAID-a. Centar ima kapacitet da ugosti do 20 stanara (do sada postoji 7, od kojih su 6 proizvodno orijentisani).\n5. Kraljevo – Postoji inicijativa da se osnuje poslovni inkubator u Kraljevu. U tom cilju, Mašinski fakultet u Kraljevu organizuje kurseve preduzetništva u saradnji sa BITF (Beograd), što može dovesti do uspostavljanja BIC u Kraljevu.\n6. Zaječar – Poslovni inkubator centar biće otvoren početkom 2010. Ugostiće oko 15 novih preduzeća koja će imati priliku da besplatno koriste poslovni prostor. Grad Zaječar, koji će investirati od 20.000 do 30.000 USD, vlasnik je ovog poslovnog inkubatora. USAID je drugi investitor koji će obezbedi finansiranje od oko 60.000 USD.\nDODATNE INICIJATIVE SA NEJASNIM STATUSOM\n1. Novi Pazar – U početku je postojala inicijativa da se uspostavi poslovni inkubator (BIC) u Novom Pazaru, ali do sada isti nije otvoren.\n2. Ub – Još uvek je u fazi razvoja.\nInicijativa privatnog privrednog društva – PS Tech\n1. PS Tech Poslovni inkubator - PS Tech je srpska kompanija specijalizovana za razvoj i integraciju softvera. U cilju podrške preduzetništvu, PS Tech je razvio jedinstven besplatan program za preduzetništvo u saradnji sa Bolton Trust Organization iz Irske i Docklands Innovation Park, uz podršku EBRD TAM BAS programa. U prvoj fazi implementacije, ovaj jednogodišnji program koji obuhvata konsalting, umrežavanje i obuku podržaće razvoj 5 najboljih poslovnih ideja. Više informacija je dostupno na: www.pstech.rs/inkubator/.\nMoguci partneri u promovisanju inovacija:\n1. Udruženje poslovnih žena Srbije – www.poslovnezene.org.rs\n2. Inovacioni centar - www.inovacionicentar.rs\n3. Fakultet tehničkih nauka, Univerzitet u Novom Sadu - www.ftn.uns.ac.rs\n4. Inovacioni centar Novi Sad - www.nosic.ns.ac.rs\n5. Embedded klaster - www.embedded.rs\n6. Najbolje tehnološke inovacije - www.inovacija.org.\n7. Ministarstvo nauke, Republika Srbija - www.nauka.gov.rs\n8. Poslovno tehnološki inkubator tehničkih fakulteta u Beogradu - www.btif.rs\n9. PS Tech - www.pstech.rs\n10. Biznis Start-Up Centar Kragujevac - www.bsckragujevac.org\n11. Kruševac - Biznis inkubator centar - www.bickrusevac.co.rs\n12. BIC Niš - www.bicnis.org.rs\n13. BIC Subotica - www.bis-su.rs\n14. BIC Zrenjanin - www.biz-zr.co.rs\n15. Ministarstvo ekonomije i regionalnog razvoja - www.merr.gov.rs\n16. Nacionalni investicioni plan - www.mnip.gov.rs\n17. Beogradska otvorena škola - www.bos.rs\n18. Ministarstvo omladine i sporta - www.mos.gov.rs\n19. Enterprise Europe Network-Srbija - www.sme.gov.rs\n20. Tehnički fakultet, Čačak - www.tfc.kg.ac.rs


Miralem Juventus: Pravi juventus vidjećete u februaru i martu – Reprezentacija.ba\n31.12.2019. | 09:22\nMiralem Juventus: Pravi juventus vidjećete u februaru i martu\nMiralem Pjanić za Corriere govorio o trenutnoj situaciji u Juventusu\nVeznjak Juventusa Miralem Pjanić je izjavio da su se navikli na novog trenera Maurizija Sarrija te je pozvao navijače da ne budu previše kritični prema treneru i ekipi nakon što je Juventus izgubio u Superkupu Italije od Lazija, prenosi Anadolu Agency (AA).\n“Ne bih bio previše pesimističan prema trenutnoj situaciji, jer smo i dalje u igri za sve svoje ciljeve. Pravi Juventus vidjet ćete u februaru – martu, jer je ovaj klub navikao da pobjeđuje i nastavit će i dalje tako da radi“, rekao je Pjanić u razgovoru za “Corriere dello Sport“.\nIstakao je da je najbitnije da ekipa nastavi s dobrim igrama u narednom periodu.\n“Ne bismo trebali biti previše kritični prema Juventusu, jer smo u vrhu tabele Serie A i osigurali smo osminu finala Lige prvaka. Razumijem i ljutnju naših navijača koji 20 godina čekaju osvajanje Lige prvaka. U prošlosti smo bili vrlo blizu, a sada smo među vrhunskim timovima u Europi. Navijači trebaju i dalje vjerovati u nas“, kazao je Pjanić.\nNa kraju je još dodao da se za titulu osim Juventusa i Intera ove sezone mogu boriti još Lazio i Roma.\n“Inter je dosta bolji u odnosu na protekle godine, ali mi smo Juve i želimo zadržati titulu“, rekao je bh. veznjak.\nJuventus takmičenje nastavlja 6. januara protiv Cagliarija, a šest dana poslije igra derbi protiv Rome u Rimu.\nKo je sad ovaj Miralem Juventus?


Vesti online / Sport / Fudbal / Sve emocije fudbalera Namibije stale u minut: Od utučenosti do suza radosnica (VIDEO)\nSve emocije fudbalera Namibije stale u minut: Od utučenosti do suza radosnica (VIDEO)\nU poslednjem kolu kvalifikacija za 32. afrički kup nacija, koji se od 21. juna do 19. jula igra u Egiptu, Namibiju na kontinentalni šampionat odveo ishod na drugom terenu.\nNamibija je izgubila s 4:1 u Lusaki protiv Zambije, koja nije imala šanse da se domogne Prvenstva. Na drugom meču poslednjeg kola u toj grupi Mozambik je vodio s 2:1 kao gost Gvineje Bisao.\nUtakmica je tamo još bila u toku, a rezultat je odgovarao i jednima i drugima. Tako bi otpala Namibija. Svi njeni igrači, očekujući kraj u gradu Bisao, bili su utučeni, neki su čak i ridali zbog neuspeha.\nPosle nekoliko desetina sekundi desilo se čudo. Kao da je prste umešao neki afrički vrač, stajući na stranu Namibije, Gvineja Bisao je izjednačila u poslednjim trenucima meča. I ostalo je 2:2. Na tabeli su Namibija i Mozambik bili poravnati na drugom mestu sa po osam bodova, ali je Namibija bolja međusobno pošto je pobedila oba puta. Suze tuge su se preobratile u suze radosnice.\nNamibija je na Afričkom kupu nacija igrala 1998. i 2008, a Mozambik poslednji put 2010.\nIncredible moment #Namibia went from agony of defeat to thrilling #AFCON2019 qualification celebration pic.twitter.com/76HV9x5STb — Oluwashina Okeleji (oluwashina) March 24, 2019


NA DANAŠNJI DAN (07.04) - Foca-online.info | Novosti iz Foče\nNA DANAŠNJI DAN (07.04)\nObjavljeno nedelja, 07 april 2013 10:57\n- Danas su Blagovijesti, dan kada je arhanđel Gavrilo Devi Mariji doneo vijest (blagu vijest) o tome da je, promišlju Božjom, u blagoslovenom stanju i da će roditi Sina.\n1943. - Umro je srpski pisac i diplomata Jovan Dučić, član Srpske kraljevske akademije, čija je lirika izuzetne versifikacije, jezika i plastičnosti slika utisnula pečat na srpsku poeziju u prvoj polovini 20. veka. Diplomirao je prava u Parizu i od 1912. do 1941. bio ambasador kraljevina Srbije i Jugoslavije u velikim evropskim gradovima. Dugo posle oslobođenja zemlje, komunističke vlasti su nastojale da ga ignorišu kao stvaraoca i to zbog političkog opredeljenja, lijepeći mu posmrtno, s vremena na vrijeme, etiketu velikosrpskog nacionaliste. Tokom Drugog svetskog rata među prvima je ukazivao na zločinačku prirodu ustaške Nezavisne Države Hrvatske i stravični genocid nad Srbima. Njegovi zemni ostaci preneti su u otadžbinu iz SAD-a, gde je umro u emigraciji, u jesen 2000-te, čime je ispunjena poslednja Dučićeva želja - sahranjen je u rodnom Trebinju. Već prvom pesničkom zbirkom "Pjesme", izdatom 1901. u Mostaru, predstavio se kao nadahnut liričar i pjesnik obuzet temama bola i usamljenosti, ljubavi i smrti. Pisao je i prozu ("Jutra sa Leotara"), putopise ("Gradovi i himere", "Pismo iz Ženeve", "Pismo s Alpa", "Pismo iz Španije"), eseje ("Blago cara Radovana", "Moji saputnici", "Staza pored puta"), studije ("Grof Sava Vladislavić"), istorijske spise ("Verujem u Boga i u srpstvo").\n1948. - Osnovana je Svjetska zdravstvena oranizacija, a današnji dan je proglašen svjetskim danom zdravlja.\n1963. - Donesen je ustav kojim je naziv Federativna Narodna Republika Jugoslavija promijenjen u Socijalistička Federativna Republika Jugoslavija, a Josip Broz proglašen za doživotnog šefa države. Tvorci ovog ustava isticali su da je to prvi dokument novog tipa u istoriji ustavnosti, jer sadrži elemente "jedne prave povelje novog društva", ali su posle samo 11 godina doneli novi ustav, čiji su konfederalni elementi omogućili razbijanje Jugoslavije 1991.


Dan davalaca krvi obeležen u Odžacima – Moji Odzaci App\nDan davalaca krvi obeležen u Odžacima\nSvetski dan dobrovoljnih davalaca krvi obeležava se danas pod sloganom “Davanje krvi je čin solidarnosti” s ciljem zahvalnosti svim dobrovoljnim davaocima i podizanju svesti građana o važnosti redovnog i dobrovoljnog davanja krvi.\nTim povodom, Crveni krst Odžaci uputio je čestitku davaocima krvi iz opštine Odžaci i pozvao građane da daju krv i na taj način se pridruže u spasavanju života.\n– Davanje krvi je čin solidarnosti, pridruži se i ti u spasavanju života – poruka je povodom ovogodišnjeg Svetskog dana dobrovoljnih davalaca krvi. Čestitam svim građanima, dobrovoljnim davaocima krvi, koji se redovno odazivaju pozivima na akcije i dobrovoljno daju krv po principima besplatnosti, anonimnosti i solidarnosti. Takođe, pozivam i sve one koji do sada to nisu učinili da se pridruže porodici najhumanijih ljudi i da ne odlažu davanje krvi – izjavila je Ljiljana Mladenović, sekretar Crvenog krsta Odžaci.\nPovodom 14. juna – Svetskog dana dobrovoljnih davalaca krvi Crveni krst Odžaci je sa svojim volonterima organizovao uličnu manifestaciju uz podelu edukativnog materijala, a ovom akcijom ujedno je obeležen i 15. jun – Dan borbe protiv nasilja nad starijima.\n– Međunarodni dan borbe protiv nasilja nad starijima se u svetu obeležava od 2006. godine, a u Srbiji od 2007. godine na inicijativu i u organizaciji Crvenog krsta Srbije. Na ovaj način želimo da skrenemo pažnju javnosti na sve veći problem nasilja nad starijim osobama – kazala je Mladenovićeva.\nU saopštenju Crveni krst Odžaci navodi da je slogan “Davanje krvi je čin solidarnosti” dokaz da davalaštvo krvi jača solidarnost i duh zajedništva i da zdravstveni sistem može nesmetano da funkcioniše samo ukoliko ima dovoljno sigurne krvi i produkata od krvi koje mogu da obezbede isključivo zdravi davaoci krvi. Podseća se da su dobrovoljni i redovni davaoci krvi potrebni da bi se krv obezbedila svima kojima je transfuzija neophodna za lečenje.\nIz Crvenog krsta pozivaju na naredne redovne akcije dobrovoljnog davanja krvi koje će biti održane 25. jula u Karavukovu i Srpskom Miletiću i 28. jula u Odžacima.\nMladi izviđači upoznali nove stanovnike Bager bare\nIzabran logo međunarodne regate Vode Vojvodine\nMitrović deli pravdu u komšijskom derbiju u B. Brestovcu\nJanković sudi u Ratkovu, Čapko na Grbavici\nNSZ o rokovima u upravnim postupcima\nU Srpskom Miletiću vakcinisano 96 građana


Poljoprivredna stručna služba Sombor | Setva uljane repice\nU našim uslovima optimalni rok setve uljane repice je od 1. do 20. septembra. Kvalitetom i vremenom setve se u velikoj meri određuje kasniji razvoj biljke zbog čega je setva uljane repice izuzetno važna agrotehnička mera. Vremenom setve podešavamo stepen razvijenosti biljke u kojem će najbolje prezimeti. Ukoliko je prerana setva razvija se prebujan usev, biljke izdužuju stabljike tokom jeseni i kao takve bivaju neotporne na zimske uslove. Prekasnom setvom biljke ulaze u zimu nedovoljno razvijene sa malo rezervnih materija u korenu i stablu, pa lakše izmrzavaju.\nUljanu repicu obavezno treba gajiti u plodoredu. Ukoliko se gaji u monokulturi ili se često vraća na istu površinu dolazi do nagomilavanja insekata i bolesti. Dobri predusevi za uljanu repicu su rani krompir, rano povrće i strnine, dakle oni koji ostavljaju dosta vremena za kvalitetnu pripremu zemljišta s obzirom da se uljana repica seje rano u jesen. Loši predusevi za uljanu repicu su oni sa kojima ima zajedničke bolesti i štetočine a to su suncokret, soja, grašak, detelina. Uljana repica rano napušta zemljište, dobar je predusev za mnoge ratarske kulture, naročito za strnine a posebno za ozimi ječam. Za setvu uljane repice priprema zemljišta počinje odmah posle skidanja pšenice, ljuštenjem strništa na dubini do 15 cm. Ova mera ima za cilj sprečavanje isparavanja vode i provociranje klijanja korovskih biljaka, kao i zaoravanje žetvenih ostataka i njihovu razgradnju. Za uljanu repicu osnovna obrada obavlja se na dubini od 20-30 cm, zavisno od tipa zemljišta. Duboko oranje se izvodi najkasnije tri nedelje pre setve kako bi se zemljište dobro sleglo, a nakon oranja obavezno treba zatvoriti brazde i površinu poravnati. Gornji sloj zemljišta na koji se seme polaže na dubinu od 2 cm mora biti mrvičaste strukture, grudve ne bi smele biti veće od 3 cm. Predsetvenom pripremom uništavaju se i mlade korovske biljke i njihova klijala semena. Veoma je važno da zemljište bude što ravnije čime se obezbeđuju dobri uslovi za izvođenje ostalih operacija. Za ujednačeno nicanje od velike važnosti je da dubina setve bude što ujednačenija a kreće se od 1,5 do2,5 cm.. Za optimalni sklop neophodno je za svaku sortu odrediti potrebnu količinu semena za setvu a to se postiže primenom sledeće formule:\nKs = Bb x M x 100 / K x Č\nKs = količina semena\nBb = broj biljaka na m2\nM = masa 1000 semena u gramima\nK = klijavost\nČ = čistoća\nZavisnosti od sorte potrebno je upotrebiti 2,5 – 3,5 kg semena po hektaru. Ova količina semena treba da obezbedi 60 – 65 biljaka na m2 posle nicanja ili 50 – 55 biljaka na m2 u žetvi. Seje su u redove s međurednim razmakom 20 – 30 cm, najčešće 25 cm, jer se za setvu koriste sejačice za pšenicu gde se zatvara svaka druga lula. U uslovima suše zemljište nakon setve treba povaljati.\nAutor: Olivera Sekulić | Objavljeno: 13. 09. 2021. u kategoriji novosti


Republika / Komentari / VUČIĆA OBASULI POKLONIMA ZA 48. ROĐENDAN: Najdraži poklon iz majčine kuhinje\n12:26Fudbalska legenda opljunula po Hrvatskoj: Kolinda ide po svlačionicama, a Vučić Srbiji donosi Svetsko prvenstvo! 12:25Kompliment života za Marka Grujića: Još samo da stigne do Klopa 12:25Veljko osuđen za tuču u Laktašima 12:25Ovo je poruka Gorana Vesića opoziciji koja je organizovala proteste u Beogradu! 12:13Francuzi zezaju krizu: Demonstracije na ulicama Pariza, a redovi ljudi ispred luksuznih radnji 12:12Divan dan: Veljko Ražnatović danas slavi 22. rođendan! 12:09Bivši igrač Zvezde kod bivšeg trenera crveno-belih 12:04Bivši muž Snežane Dakić dobio dete! 12:01Veliki nedeljni horoskop: Pogledajte koji znak čeka totalna propast, a koji će imati neviđenu sreću! 11:57Nagrada za igrača kola pripala Gomešu\nDivan dan: Veljko Ražnatović danas slavi 22. rođendan!\nBivši muž Snežane Dakić dobio dete!\nVUČIĆA OBASULI POKLONIMA ZA 48. ROĐENDAN: Najdraži poklon iz majčine kuhinje\nponedeljak, 5. 3. 2018.| 20:03\nDan posle ubedljivog trijumfa na lokalnim izborima, predsednik Srbije i lider SNS Aleksandar Vučić proslavio je 48. rođendan. Od početka divnog dana Vučiću su pristizali pokloni od bliskih saradnika iz kabineta i stranačkih kolega, ali i od stranih diplomata. Ipak, jedan od najdražih poklona predsedniku je stigao iz kuhinje majke Angeline.\nSnoopy Sarah5. mart 2018. u 20:19\nCestitamo predsedniku rodjendan i ubedljivu pobedu!\nGaga5. mart 2018. u 20:20\nMajkauvek zna ,sta njeno dete najvise voli ... Zato je jedna majka !\nŽana5. mart 2018. u 20:21\nsasa6. mart 2018. u 07:31\n@Žana - I vise nego zasluzena......\nDejan5. mart 2018. u 20:24\nTorta od slovačke ambasadorke. Baš lep gest od gospođe.\nDay5. mart 2018. u 20:26\nPobeda na izborima mu je svakako najdraži poklon od nas njegovih glasača.\nDule5. mart 2018. u 20:28\nSvi pokloni su lepi ali je svakom majčin poklon najdraži.\nmaja5. mart 2018. u 20:30\nLepo je to sto je okruzen ljudima koji ga cene,a i pokloni stranih zvanicnika dosta govore o njegovom odnosu svim zemljama EU pa i sveta\nKatarina5. mart 2018. u 20:33\nOd svih poklona uvek mi je bio nadrazi onaj darivan od majke.Gde god da smo i na kojoj god funkciji majka je jedna i najdraza...\nJovan5. mart 2018. u 20:33\nČestitke pristizale sa svih strana kako je i red, a najlepša čestitka je od majke i naravno ubedljiva pobeda na izborima.\nmilanaleksandra5. mart 2018. u 20:35\nmajka je majka.\nStana5. mart 2018. u 20:36\nSin je sin...Inace,Angelina je jedno od najlepsih srpskih imena.\nzola775. mart 2018. u 20:37\nMajka je majka majka svetinja\nroki5. mart 2018. u 20:46\nSve cestitke Vucicu !Najbolji poklon je dobio od naroda!\nnikola5. mart 2018. u 20:47\nPored ubedljive pobede na izborima,majcinpoklon je najmiliji.Ziv nam bio predsednice 100.godina.\nEma5. mart 2018. u 20:48\nBitna je pažnja, a ne vrednost poklona.\nMica5. mart 2018. u 20:50\nSrećan divan dan najboljem predsedniku.\nmomo5. mart 2018. u 20:55\nMajčin poklon je najdraži.\nAnči5. mart 2018. u 20:56\nSve se poklopilo, izborna pobeda pa rođendan.\nNedeljka5. mart 2018. u 20:56\nCestitke predsedniku na pobedi, i srecan rodjendan !\nZoran 5045. mart 2018. u 20:57\nNaravno da je majcin poklon najvazniji i najbitini!! Nema cenu . Sve cestitke!\nrobinhude845. mart 2018. u 20:58\nProda5. mart 2018. u 21:02\nCestitke predsedniku Vucicu, a ovo je pokazatelj koliko je cenjen u svetu.\nHedona5. mart 2018. u 21:04\nVučić je jedini koji radi na tome da građani Srbije žive bolje.\nlola5. mart 2018. u 21:06\nOvo je bila pobeda koju svi trebamo proslaviti!\nHedona5. mart 2018. u 21:06\nPredsedniku Aleksandru Vučiću srećan rođendan.\nSanja5. mart 2018. u 21:08\nSve je ovo jako lepo, ali ni jedan poklon niti čestitka nema toliku vrednost kao top i zagrljaj majčinih ruku.Jedna je majka.\nAna5. mart 2018. u 21:14\nCestitamo predsedniku rodjendan i zelimo mu da jos dugo godina vodi drzavu.\nDeki5. mart 2018. u 21:14\nSvi veliki svetski lideri su čestitali Vučiću rođendan,\nNikola5. mart 2018. u 21:25\nVučić je čovek koji pleni svojom dobrotom.\nPetar5. mart 2018. u 21:34\nSrecno ti bilo predsednice i da jos dugo uspesno predvodis Srbiju.\nAna5. mart 2018. u 21:53\nPored ubedljive pobede na izborima,majcin poklon je najmiliji.Ziv nam bio @avucic sto godina.\nMita5. mart 2018. u 21:58\nLepo je sto su pristigle sve cestitke i pokloni, ali to Vucica nije omelo da nastavi sa svojim svakodnevnim predsednickim obavezama.\nNatasa5. mart 2018. u 22:05\nOd birača pobeda kao poklon na jučerašnjim izborima.Srećan Vam rođendan predsedniče.\nBane5. mart 2018. u 22:12\nNaravno da je majcin poklon najdrazi.\nNada5. mart 2018. u 22:21\nSrecan rodendan predsedniku Vucicu! Majke su nasa najvoljenija bica i sve od njih nam je najdraze ,jer znamo da je sa najvecom ljubavlju spremano,narocito kada su ponosne na svoju decu,a majka predsednika Vucica je veoma ponosna na svog sina.\nlazar5. mart 2018. u 22:32\nMislim da je ubedljiva pobeda ostvarena juče najbolji poklon za rođendan.\nmina5. mart 2018. u 22:36\nBlago majci sti ga ima I sto nije samo njen sin vec I predsednik svim gradanima Srbije\nmilica5. mart 2018. u 23:44\nDupli razlog za slavlje em rođendan em ubedljiva pobeda\nsasa6. mart 2018. u 00:24\nMajka je majka!\nsasa6. mart 2018. u 00:25\nmaki6. mart 2018. u 00:27\nSasvim je prirodno da majka svom detetu napravi omiljeno jelo za rodjendan, da ljudi iz njegovog poslovnog okruzenja cestitaju mu, uz poklon, jedina razlika je sto je u pitanju predsednik Srbije, pa je, samim tim, sve interesantnije.\nMaja6. mart 2018. u 06:12\nOva pobeda je najlepši poklon koji je Aleksandar Vučić mogao dobiti.\nDragana6. mart 2018. u 07:32\nKo postuje majku I oca taj ce ispostovati svakog gradjanina ponaosob I cuvati drzavu.\nMika6. mart 2018. u 07:37\nDirljiv je Vucicev lep odnos sa porodicom, a cini mi se i da ima dobre odnose sa ljudima kako iz svoje najblize okoline, tako i iz svetske politike.\nAlexandra6. mart 2018. u 07:42\nKljuc uspeha lezi u stabilnoj porodici...\nIvanka6. mart 2018. u 07:51\nMajcin poklon je uvek najdrazi.\nSandra6. mart 2018. u 07:54\nZiveo nas predsednik.\nMilica6. mart 2018. u 08:05\nOvaj rođendan ce mu ostati u posebnom sećanju,jer ima dupli razlog za slavlje.\nivana6. mart 2018. u 08:07\nSvaka majka zna najbolje svoje dete,pa tako i njegova.\nNenad6. mart 2018. u 08:13\nVucic je ovo pokazatelj da ga vole i cene, tako i treba za rodjendan posebno.\nBika6. mart 2018. u 08:21\nJedna je i ne zamenljiva majka.\nMare6. mart 2018. u 08:23\nCestitke na velikoj pobedi i naravno srecan rodjendan.\nMaja6. mart 2018. u 08:49\nMajka je majka, a pobeda na izborima je najveci poklon predsedniku.\nnena6. mart 2018. u 08:51\nMajcino je uvek nalepse!\nNezavisni sindikat policije priredio deci sa Kosova dan za pamćenje\nĐuri Trkulji određen pritvor: Pretio Vučiću smrću i otmicom, a u Višem sudu je izjavio i zašto!\nEvo šta je Vučić poručio šefu NATO!\nVučić svečano dočekao Cvijanovićevu: Cveće kao znak pažnje za prvu zvaničnu posetu\nOvo je poruka Gorana Vesića opoziciji koja je organizovala proteste u Beogradu!\nHumanost na delu: Miodrag Kostić obradovao štićenike SOS Dečijeg sela\n- ponedeljak, 10. 12. 2018. u 11:00 0\nŽeljko Ražnatović Arkan dobio je od nekadašnje savezne Udbe 16 pištolja, po jedan na poklon za svakog kog je ubio! Ove šokantne tvrde...\n- ponedeljak, 10. 12. 2018. u 10:58 0\nProtekli vikend će deci sa Kosova i Metohije kao i deci palih i ranjenih boraca MUP-a dugo ostati u lepom sećanju. Kako smo i najavljivali...\n- ponedeljak, 10. 12. 2018. u 10:38 25\nPredsednik Srbije Aleksandar Vučić okupio je sinoć vrh SNS i rekao da je spreman da odmah posle izbora u Lučanima donese odluku o...\n- ponedeljak, 10. 12. 2018. u 09:54 18\nNikola Sandulović, lider minorne Republikanske stranke, koji inače ne propušta priliku da napada i vređa aktuelnu vlast, sada je...\n- ponedeljak, 10. 12. 2018. u 09:43 29\nMere Prištine na Kosovu i Metohiji dovele su tamošnje Srbe na ivicu humanitarne katastrofe, izjavila je danas srpska premijerka Ana...\nŠefovi diplomatija Evropske unije će danas na sastanku u Briselu razmotriti situaciju na Zapadnom...\nVeljko osuđen za tuču u Laktašima\nFrancuzi zezaju krizu: Demonstracije na ulicama Pariza, a redovi ljudi ispred luksuznih radnji\nKompliment života za Marka Grujića: Još samo da stigne do Klopa\nBivši igrač Zvezde kod bivšeg trenera crveno-belih\nSelektor operisan na VMA!\nponedeljak, 10. 12. 2018. 39\nponedeljak, 10. 12. 2018. 43


Fondacija Divac: Za razvoj kozarstva i ovčarstva 1,3 miliona dinara – AGRO VESTI by agronews.rs\nHome agro danas Fondacija Divac: Za razvoj kozarstva i ovčarstva 1,3 miliona dinara\nFondacija Ana i Vlade Divac raspisala je, u saradnji sa opštinom Požega, konkurs za dodelu bespovratnih sredstava u iznosu od 1.295.000,00 dinara za razvoj kozarstva/ovčarstva, kao poljoprivredene delatnosti za najmanje sedam poljoprivrednika koji imaju mesto prebivališta na teritoriji opštine Požega.\nPomoć nije u novcu, nego u robi, a uključuje nabavku 6 umatičenih grla alpskih koza starosti 10-20 meseci ili 7-8 umatičenih ženskih jagnjadi rase sjenička pramenka, starosti najmanje 3 meseca, min težine 30kg.\nKorisnici donacije imaće obavezu da do druge polovine 2019. godine broj ženskih umatičenih grla koza u njihovom stadu bude najmanje 12, odnosno da do druge polovine 2020. godine imaju najmanje 20 ženskih umatičenih grla ovaca.\nKonkurs je otvoren do 24. marta 2017. godine.\nTags: fondacija ana i vlade divackonkurskozarstvoovčarstvoPoljoprivredapožegaStočarstvo\nNakupci haraju Mačvom i Sremom\nU Udruženju stočara u Sremskoj Mitrovici tvrde da se u selima na padinama Fruške gore i u Mačvi prethodnih dana pojavljuju nakupci tovljenika kod stočara koji imaju desetak svinja i nude im 140 dinara po kilogramu


Silajdžić razgovarao s predstavnicima posmatračke misije EU - Klix.ba\n10.9.2007. u 18:48\nČlan Predsjedništva BiH dr. Haris Silajdžić primio je u ponedjeljak Maryse Daviet, regionalnu šeficu Posmatračke misije Evropske unije i Mattia Lehtonena, direktora Ureda u Sarajevu, saopćeno je iz Službe za odnose s javnošću Predsjedništva BiH.\nTema razgovora je bila aktuelna situacija u Bosni i Hercegovini s fokusom na proces integracije Bosne i Hercegovine u Evropsku uniju.\nDr. Silajdžić je naglasio da je prioritet Bosne i Hercegovine ubrzavanje reformskog procesa koji bi omogućio da Bosna i Hercegovina što prije potpiše Ugovor o stabilizaciji i pridruživanju s Evropskom unijom. S tim u vezi Silajdžić je naveo da je reforma policije jedan od najvećih prioriteta i da se razgovori na tom polju moraju intenzivirati.\nMarys Daviet je istakla da integracija Bosne i Hercegovine u evropske tokove nema alternativu i da je to jedinstven stav svih članica Evropske unije.\nSagovornici su se na kraju složili da rješavanje regionalnih pitanja ne može imati nikakvog odraza na reformski proces u Bosni i Hercegovini.\n10.09.2007. u 18:51\nJelečević-Mantovanelli: Neophodne reforme socijalnog sektora\n10.09.2007. u 18:10


ŠALTERI JOŠ UVIJEK OSNOVA - Portal "e-Uprava" i dalje nepoznanica za Trebinjce | Trebinje Live\nŠALTERI JOŠ UVIJEK OSNOVA - Portal "e-Uprava" i dalje nepoznanica za Trebinjce\nI dok gradovi u regionu jedan po jedan uvode takozvani "portal e-Uprava", građani Trebinja još uvijek nemaju tu privilegiju, a po svoj prilici tu uslugu neće pomoći da koriste ni u dogledno vrijeme, kažu u nadležnom Odjeljenju za opšte poslove Gradske uprave.\nSamim tim, građani nemaju mogućnost da putem elektronskih servisa na internetu dobiju određenu uslugu, sem odgovarajuće infomacije putem elektronske pošte - imejla.\n"Još nisu doneseni odgovarajući podzakonski akti koji regulišu oblast elektronskih usluga koje pruža Odjeljenje za opštu upravu", pojašnjavaju u ovom Odjeljenju.\nTrebinjci, uglavnom, do neophodnih dokumenata ili prijava koriste šaltere Gradske uprave, odnosno nadležnih organa javne uprave, a samo oni mlađi za potrebni dokument raspitaju se putem zvaničnog imejla.\nPortal e-Uprava, koji već godinama uspješno funkcioniše u Beogradu, Novom Sadu i u još 81 opštini u Srbiji, omogućava da građani i privreda mogu da dobiju različita dokumenta iz državne uprave elektronskim putem, bez potrebe da odlaze na šaltere zvaničnih institucija.\nS druge strane, stručnjaci iz ove oblasti upozoravaju da "portal e-Uprava" mora da bude dobro zaštićen od eventualnih hakerskih napada, kako ne bi došli u pitanje lični podaci građana koji se na njemu registruju.\n"Da bi ta vrsta veb sajta funkcionisala na najbolji mogući način, neophodno je da koristi, između ostalog, funkcionalan veb sajt, HTTPS konekciju, validan SSL sertifikat koji je upisan u registre sertifikata internet pretraživača, kao i adekvatan hosting", pojašnjava stručnjak za veb razvoj Dušan Mirković.\nGrađani Trebinja kažu da bi, u pojedinim slučajevima, i te kako bilo značajno da određene usluge mogu da završe od kuće, kao što su, na primjer, onlajn upis djece u predškolske ustanove, poručivanje izvoda iz matične knjige rođenih i uvjerenja o državljanstvu...\nPortal "e-Uprava" je najjednostavniji način da se smanje redovi, izbjegne korupcija, a povećaju transparentnost i efikasnost u radu, zaključuju stručnjaci iz ove oblasti.


Zabranjen ulazak na Kosovo pomoćniku direktora Kancelarije za KiM\nVlasti u Prištini zabranile su večeras pomoćniku direktora Кancelarije za КiM Ivanu Vujiću da poseti Kosovo, saopšteno je iz ove Kancelarije.\nPomoÄ‡nik direktora Kancelarije za KiM Ivan VujiÄ‡ na Jarinju (Foto Kancelarija za KiM)\nKako je saopšteno, Vujić je sutra trebalo da obiđe Кlinu i Osojane kako bi uručio pomoć socijalno ugroženoj petočlanoj porodici Кomatović iz sela Žač.\nMeđutim, dodaje se, njemu je večeras zabranjeno da pređe administrativni prelaz na Jarinju, bez ikakvog obrazloženja.\nIz Kancelarije za Kosovo i Metohiju poručuju da vlast u Prištini na čelu sa Aljbinom Kurtijem nastavlja gazi sve sporazume postignute u Briselu, pa i sporazum o slobodi kretanja.\n"Pomoćnik direktora Кancelarije Ivan Vujić ne podleže pod odredbe sporazuma o zvaničnim posetama i nije u obavezi da svoju posetu najavi. Ovo nije prvi put da Priština zabranjuje predstavnicima i pomoćnicima direktora Кancelarije za КiM da posete Кosovo i Metohiju i time grubo krši sporazume", zaključuje se u saopštenju.\n30.06.2022 Dva puta privođen zbog pevanja ‚‚Kosovo je srce Srbije‚‚ (323)


Naučnica koja je osmislila AstraZeneka vakcinu dobija Barbiku po svom liku - biznis24.rs\nOva naučnica specijalizovala se za razvoj vakcina protiv gripa i sličnih virusnih infekcija. Godinama je radila kao predavačica na Oksfordu ali i na kreiranju različitih vakcina za sezonski grip, a jedno od njenih značajnijih dela je univerzalna vakcina za ovo oboljenje. Za razliku od običnih vakcina, ona nije stimulisala proizvodnju antitela već je podsticala imuni sistem da stvara T ćelije koje se bore protiv osnove virusa i mogu biti uspešne i protiv mutacija. Takvu vakcinu ljudi ne moraju da primaju svake godine, što pogoduje i zdravstvenom sistemu ali i osobama koje žele da se vakcinišu.Najnoviji model Barbike, koji promoviše mnogo više od kurpnih plavih očiju i dugih nogu, biće izrađen po vakcinološkinji i profesorki Sari Gilbert, kreatorki AstraZeneka vakcine.Bilo joj je jasno da će se ovaj virus brzo proširiti svetom, te je odlučila da u svoj rad integriše i neka saznanja do kojih su došle njene kolege. Pošto je došla do podataka o virusu bilo joj je potrebno samo dve nedelje da osmisli vakcinu. Na pitanje medija kako je u tako kratkom roku uspela da kreira tehnologiju za proizvodnju ove vakcine, skromno je odgovorila da ona kao majka trojki ume dobro da raspolaže vremenom. Od datuma kreiranja vakcine pa narednih godinu dana ona je testirana i prikupljala je razne sertifikate, da bi 30. decembra 2020. bila odobrena za upotrebu.Kako je nastala Kovid vakcina?Kada se završavala, iz ove perspektive bezbrižna 2019. godina, profesroka Gilbert je novogodišnje veče provela kod kuće čitajući o slučajevima neobičnih zapaljenja pluća u Vuhanu.U međuvremenu, Sara Gilbert je postala neka vrsta nacionalne heroine. Britanci joj na različite načine odaju priznanje, a poslednje je bilo, i prema njenim rečima, “veoma čudno”. Ona sama nikada ne bi očekivala da će jednog dana Barbika sa njenim likom krasiti izloge prodavnica igračaka, ali, kako kaže, ako će to inspirisati devojčice da se bave naukom, onda podržava ovaj projekat.Najveći deo Velike Britanije imunizovan je upravo ovom vakcinom koju je izradio Oksford u saradnji sa farmaceutskom kompanijom AstraZeneka.\n“običnih” · dela · godinama · grip · gripa · infekcija · jedno · kreiranju · naučnica · nije · njenih · Oboljenje · Oksfordu · predavačica · Protiv · radila · različitih · RAZLIKU · razvoj · sezonski · sličnih · specijalizovala · stimulisala · univerzalna · vakcina · virusnih · značajnijih\nKikinda: SNS-u 28 mandata u Skupštini grada\nRadojičić: Obnavljanjem fasada Beograd dobija izgled prave evrop ...


Konflikti otežavaju razoružanje\n04 oktobar, 2013\nRivalski odnosi zemalja u regionu Bliskog istoka sprečavaju rešavanje pitanja nekontrolisanog oružja za masovno uništenje\nNastojanja da se uništi sirijsko hemijsko oružje i da se reguliše iranski nuklearni program ponovo su ukazala na postojanje nekontrolisanog oružja za masovno uništenje na Bliskom istoku. Medjutim, analitičari smatraju da rivalski odnosi zemalja u regionu sprečavaju rešavanje tog pitanja.\nMisija Ujedinjenih nacija sa zadatkom da se uništi sirijsko hemijsko oružje i nastojanja na regulisanju iranskog nuklearnog programa ponovo ulivaju nadu da je Bliski istok na putu da ograniči oružje za masovno uništenje. Medjutim, za političke analitičare poput profesora Emada Šahina to je dugoročni san sa neizvesnim ishodom.\n„Region bi bio u mnogo boljem stanju kada bi se lišio hemijskog i nuklearnog oružja.“\nJedna od prepreka je transparentnost. Iran odbacuje optužbe Zapada da nastoji da se domogne nuklearnog oružja. Sirija je priznala da poseduje arsenal hemijskog oružja tek kada je bila suočena sa pretnjom američkih raketnih napada. Smatra se da hemijsko oružje poseduju i Egipat, Libija, Irak i Iran, kao i Izrael, koji takodje poseduje nuklearno oružje, ali to ne priznaje. Mada su u toku ograničena nastojanja da se obuzda oružje za masovno uništenje, sociolog Said Sadek smatra da bi taj problem trebalo rešavati sveobuhvatno.\n„Trebalo bi da postoji zajednički napor svih strana. Medjutim, sve dok traje konflikt postoji i opravdanje da se zadrži oružje.“\nKao i sa mnogim drugim pitanjima u regionu, debata se često fokusira na Izrael. Ponovo Emad Šahin.\n„Postoji neka vrsta odbrambene doktrine, koja je nametnuta regionu, bez obzira da li je namerna ili ne, ali je to de fakto doktrina – da Izrael treba da bude vojno superioran u odnosu na sve svoje susede zajedno.“\nPercepcija regionalne neravnoteže utiče na sve inicijative o razoružanju uprkos, kako se čini, efektu odvraćanja, koji je ovo oružje decenijama imalo na Izrael i Siriju.\n„Nastojanja da se ti arsenali unište uz istovremeno održanje strateške neravnoteže u regionu stvaraju brojne probleme.“\nNeki dodaju da isti efekat ima i način na koji je predsednik Obama vodio politiku prems sirijskoj krizi. Činjenica da je predsednik Obama odustao od vazdušnih udara kao odgovor na navodnu upotrebu hemijskog oružja od strane režima sirijskog predsednika Bašara al-Asada ohrabriće težnje drugih zemalja da se domognu tog oružja, smatra Said Salek.\n„Obama je želeo da spase svoj ugled, ali teško da postoji način da se reši pitanje iranskog nuklearnog programa. Kredibilitet Sjedinjenih Država je narušen u krizi sa sirijskim hemijskim oružjem pošto je Asad uspeo da se izvuče.“\nMada Iran tvrdi da je njegov nuklearni program namenjen isključivo mirnodopskoj upotrebi, mnogi u regionu - ne samo Izrael, skeptični su prema toj tvrdnji.\n„To bi moglo da navede neke druge zemlje, poput Egipta, pa čak i Saudijske Arabije, da započnu sopstvene nuklearne programe kako bi ispravile neravnotežu u regionu.“\nTakav scenario, ističe Sadek, mogao bi, uprkos medjunarodnim inicijativama, da gurne bliskoistočni region u još veću trku u naoružanju.


Tabloidi melju Trampa: PUTINOVA PUDLICA | MTELBA\nMediji širom sveta analizirali su samit američkog i ruskog predsednika Donalda Trampa i Vladimira Putina u Helsinkiju. Gotovo su ujedinjeni u procenama ko je od dvojice lidera prošao bolje u susretu, a bulevarska štampa ne bira reči.\nTabloidini mediji su surovi prema Trampu, koga nazivaju "Putinovom pudlicom", "izdajnikom" i raznim drugim izrazima, piše britanski "Gardijan".\nList "Njujork dejli njus" optužio je Trampa ni manje ni više nego za izdaju, a na naslovnoj strani objavio je karikaturu na kojoj Tramp drži za ruku Putinu a drugom iz pištolja puca u glavu Ujka Sema.\n"Vašington post" je na naslovnoj strani objavio da Tramp "reklamira" Putinovo moćno negiranje, kao i da je Putinu poklonio diplomatski trijumf jer je odbio da podrži "kolektivni zaključak" američkih obaveštajnih agencija o mešanju Rusije u predsedničke izbore 2016. godine.\nRuska "Rosijskaja gazeta" navela je da su odnosi sa SAD unapređeni i da "prijatelji ne bi trebalo da se svađaju sa prijateljima", kao i da je sastanak dvojice lidera rezultirao "promenom mnogih stvari na bolje".\nFinske novine "Kaupaleti" ne dvoume se oko toga ko je trijumfovao na samitu - na naslovnoj strani objavile su Tramp 0 - Putin 1.\nNajprodavanije novine u Finskoj na švedskom jeziku "Hufvudstadsbladet" na naslovnoj strani objavio je fotografiju Putina koji se smeje i ispod koje piše "Trap je bio moj favorit".\nBritanski desničarski tabloid "Dejli ekspres" posvetio je dve stranice samitu Trampa i Putina u Helsinkiju u tekstu "naklon i mig i okončanje Hladnog rata" dok se Putin sreće sa svojim "novim najboljim prijateljem".


Hotel Chatziandreou Skala Prinou Tasos\nBLACK FRIDAY LETOVANJE, KLIKNI OVDE ZA PONUDE!\nLetovanje 2022 / Grčka / Trakia / Tasos / Skala Prinou\nHotel Chatziandreou Skala Prinou je smešten u maslinjaku, 800 metara od peščane plaže i oko 600 metara od sela Prinos, gde možete naći taverne, kafe-barove i prodavnice. Luka u Prinosu udaljena je svega 2 kilometra od hotela Chatziandreou, dok se glavna luka na Tasosu nalazi na 16 km. Dodatne pogodnosti uključuju minimarket, udaljen 500 metara, i stanica autobusa koja se nalazi ispred samog objekta.\nrestoran, bar, bašta, porodične sobe, sef, ostava za prtljag, snack bar, dečije igralište, otvoreni bazen, iznajmljivanje bicikla, rent-a-car, faks/fotokopiranje, usluga konsijerža, usluga prevoza od/do aerodroma (uz doplatu), wi-fi internet, parking\n11% popusta za rezervacije do 10/12/2021\nTip smeštaja (maximum osoba) po osobi 01.05-14.06\n15.09-30.09 15.06-30.06 01.07-14.07\nSKALA PRINOS TASOS 2022\nSkala Prinou 2022 / Tasos 2022\nSkala Prinos se nalazi na severozapadnoj strani ostrva, oko 20 kilometara od grada Tasosa. To je turističko mesto i luka odakle kreće hidrogliseri ka luci Kavala, na severoistočnoj obali Grčke. Postalo je poznato nakon što je u blizini pronadjena nafta.\nPrinos je najveće selo na Tasosu i ekonomski najače. Zbog izuzetnih plaža i guste borove šume, ovde je sagradjeno 20tak hotela. Mesto ima šetalište uz obalu i mnogo taverni i restorana. Područje Prinos obuvata sela: Mikros, Prinos i Kazaviti, i drugu po veličini i značaju luku na Tasosu, Skala Prinos. Prinos je nalazi u planinskom području, dok je Skala Prinos uz obalu.\nLuka je od Prinosa udaljena 2 km. Severozapadno od Skale Prinos nalazi se jedno od poslednjih tradicionalnih brodogradilišta u Grčkoj, još uvek u potpunosti operativno. Mali ribarski brodovi, veči brodovi i letelice, ovde se dovode na popravku, renoviranje, nadogradnju i onda se bezbedno vračaju u more. Još uvek se vide drveni čamci, ručno radjeni od strane potpuno iskusnih Shipvrights-a. U selu se nalazi i Muzej maslina i maslinovog ulja posvećen uzgoju maslina i proizvodnji maslinovog ulja. U muzeju se može videti izložba fotografija, deo sa svim vrsta ulja, kao i sam proces proizvodnje maslinovog ulja.\nLjube Didića 29, 11000 Beograd\nDimitrija Tucovića 2, 11550 Lazarevac\ntelefon: 011 30 333 40


Pepe Jeans Ranac za školu 44cm Dalton: Školske Torbe i Rančevi: SveZaKucu.rs Prodaja, Cena, Beograd, Srbija\nPepe Jeans Ranac za školu 44cm Dalton\nKarakteristike proizvoda: Pepe Jeans Ranac za školu 44cm Dalton\nRanac za školu, izlet, trening, lapto\nZapremina: ~ 23 l\nJedan spoljni džep sa džepčićima za olovke, blokčić i sitnice\nOpis proizvoda: Pepe Jeans Ranac za školu 44cm Dalton\nRanac za školske knjige, sportsku opremu ili za izlet - ima dovoljno mesta da se spakuje sve što je potrebno! Kvalitetne izrade, sa podesivim, ergonomskim naramenicama, dimenzija 34x44x16cm.\nIzdiktirajte operateru šifru proizvoda - šifra ovog proizvoda je: 49222\nSifra 49222, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 49222, 2, Pavle Milosevic, Obalska 18, 11000, Beograd, 063123123, pavmi@szk.com


Grad Gradačac - Zvanična web stranica - www.gradacac.ba - Nova učionica za bolje uslove rada Dječijeg obdaništa "Kolibri"\nUslovi za realizaciju obaveznog predškolskog programa za djecu u godini pred polazak u školu danas su značajno poboljšani zahvaljujući donaciji koju čini oprema za jednu učionicu u Javnoj ustanovi Dječje obdanište "Kolibri".\nOpremu je donirala organizacija "Save the children" koja u saradnji sa Pedagoškim zavodom i Ministarstvom obrazovanja, nauke, kulture i sporta TK radi na poboljšanju uslova za realizaciju predškolskog programa u svim općinama Kantona.\nIz ove saradnje opremljene su predškolske učionice u Međiđi Gornjoj, Kerepu, Rajskoj, Kamberima i Zelinji Donjoj u toku 2012. i 2013. godine, i danas u Dječjem obdaništu.\nOvom broju novih učionica treba pribrojati još četiri - Gradačac, Vida I , Vučkovci i Mionica Centar koje su opremljene u UNICEF-ovom projektu iz 2013. godine.\nPomenutih deset učionica solidna su osnova za organizovanje predškolskog programa koji je od ove školske godine obavezan za djecu koja će biti upisana u prvi razred osnovne škole.\nPredstavnici Pedagoškog zavoda najavili su podršku u opremanju učionica i u toku tekuće godine kako bi se ovaj važan segment obrazovanja ojačao i predškolski odgoj približio djeci u sredinama koje nemaju predškolsku ustanovu.


Onlajn kupovina je praktična i primamljiva, ali i uzrok praznog novčanika. Kako da sačuvate pare? - Biznis Telegraf.rs\n04/04/20 | 15:02\nDa li ovih dana trošite više nego inače?\nInternet kupovina je doživela svoj maksimum, posebno sad u vreme pandemije / Foto: Shutterstock\nŽivimo u potrošačkom društvu, pa je teško odoleti kupovini, posebno sada kada sedimo kod kuće, a mnogo toga možemo da poručimo onlajn.\nBudući da je šoping mnogima jedna od omiljenih aktivnost, razbibriga, "lek" za stres i tome slično, bez obzira na trenutne okolnosti, i dalje imamo želju da sebe počastimo nečim i tako ulepšamo dan. Neko će kupiti odeću "za kasnije", neko šminku i kozmetiku, neko novu tehniku, a neko zalihe hrane.\nMožemo li se odupreti onlajn kupovini u vreme pandemije?\nKada se susrećemo s nečim ovim, obično doživljavamo ono što se zove "paralisana anksioznost". Prvo što tada treba da uradimo jeste da prihvatimo činjenicu da će nam život sada izgledati drugačije, i da probamo da kontrolišemo situaciju, barem ono što je do nas. Za početak, svaki put kada upalite laptop ili posegnete za telefonom u nameri da nešto šopingujete - umesto toga pozovite porodicu i prijatelje.\nStručnjaci kažu da, ako bez naročite potrebe, odlučimo da kupimo nešto, to znači da smo pod stresom koji kupovinom pokušavamo da prevaziđemo. Razgovor s dragim osobama može takođe poslužiti kao "terapija", ali probajte da fokus priče usmerite na neke druge stvari ili planove za budućnost, a ne striktno na aktuelna dešavanja.\nPrva greška koju ljudi rade u krizi, a vezana je za novac, jeste da ga troše "kao da sutra ne postoji". Imajte na umu da će kriza, bez obzira na njenu dužinu - proći, pa bi valjalo da vam ostane nešto od ušteđevine.\nOsim toga, imajte na umu neizvesnu ekonomsku situaciju, pa pametno trošite - samo na osnovne stvari i poneki užitak. Neka taj odnos bude 80:20.\nU ovakvim situacijama je takođe važno da znate koji su vaši emocionalni okidači, ali i da se prisetite korisnih načina pomoću kojih ste prebrodili neke druge finansijske krize u prošlosti. Sada je lako upasti u "zamku preterane kupovine", pa nije čudo što Amazon radi punom parom i planira da uposli još radnika.\nU onlajn svetu kupovina je lakša nego ikad: dva klika, broj kreditne kartice i roba uskoro stiže na vašu adresu. Međutim, ima nekoliko dodatnih razloga zašto obavljamo onlajn kupovinu dok smo u karantinu:\n1. Dosadno nam je\n2. Nervozni smo\n3. Stvaramo zalihe iz straha\nInternet kupovina vam dozvoljava da nam jednom mestu imate ogromnu ponudu i paletu proizvoda. Taman što jedan proizvod ubacite u korpu - pojavi se novi koji vas mami. Ako ste zaljubljenik u kozmetiku ili odeću - gledanje Jutjub tutorijala smanjite na minimum, a takođe bi bilo pametno da dostavu hrane zamenite svojim veštinama u kuhinji.\nIstraživanje je pokazalo da će 6 od 10 pretplatnika na nečiji Jutjub kanal, da posluša savet onoga koga prati.\nSve one aktivnosti koje ste praktikovali pre karantina, a koje vam sada nisu moguće, probajte da "oživite" u svojoj kući. Vežbajte, čitajte, gledajte filmove, kuvajte, posvetite vreme sebi, uživajte u kafi i dezertu. Sve to će pozitivno uticati na vaše psiho-fizičko zdravlje, a s druge strane - sačuvaće vam novac u novčaniku.\nIstraživanje pokazuje da 31 odsto žena šopinguje samo da bi se oraspoložilo. Ono što je takođe sada "problematično" za vaš novčanik jeste što gotovo svi brendovi daju popuste, kako bi privukli ljude da kupuju, dok su u karantinu. I ti popusti nisu mali, idu do 50 odsto. Ovo može biti još jedna "mamipara" koja vas tera da kupite proizvod na akciji, kako nešto ne biste propustili. Karta na koju brendovi sada "igraju" je i besplatna dostava.\nNaš savet je da novac uvek, pa i sada, trošite pametno i po potrebi. Nemojte kupovati stvari samo zato što je kriza, čak iako su snižene upola cene. Sačekajte da vidite kako će se razvijati vaša životna i poslovna situacija, a pre svega, postavite sebi jedno važno pitanje: Da li bih to kupila i da sada nisam u karantinu, odnosno da nije kriza?


Elita na oproštaju Tonija Petrovića - Vijesti.me\nLegendarni vaterpolista Primorca večeras (20 časova) na otvorenom bazenu Primorca stavlja tačku na sjajnu karijeru Edit\n4009 pregleda 4 komentar(a)\nToni Petrović (Foto: Savo Prelević)\nNikola Nikolić 14. avgust 2019, 11:12\nZbog Tonija, koji će u septembru proslaviti 37. rođendan, u Kotor će doći elita - na jednoj strani će biti gotovo svi igrači šampionske generacije Primorca, a na drugoj sadašnji i bivši velikani, okupljeni u timu nazvanom jednostavno Prijatelji.\nZa ekipu Primorac 2009 će, zajedno sa Tonijem, igrati Zdravko Radić, Uglješa Brguljan, Draško Brguljan, Uroš Čučković, Bojan Milošević, Damir Crepulja, Gergelj Kiš, Adam Štajnmec, Nebojša Milić, Dragan Drašković, Vjekoslav Pasković i Juraj Zatovič, dok će kapice Prijatelja nositi Frano Vićan, Dejan Lazović, Damjan Danilović, Ivan Bjelobrković, Veljko Uskoković, Nenad Vukanić, Mlađan Janović, Aleksandar Ivović, Filip Trajković, Filip Klikovac, Marko Gopčević, Uglješa Vukasović, Nikola Dedović, Kozmin Radu i Ivan Krapić.\n- Žao mi je što iz te ekipe Primorca neće biti Boris Pavlović, jer ima obaveze sa reprezentacijom Hrvatske u Gruziji, Darko Brguljan je na Malti, a Anđelo Šetka je u posljednjem času otkazao, jer očekuje prinovu. Boris Zloković, Vladimir Gojković i Miloš Šćepanović ne mogu da dođu zbog obaveza, a mnogo mi je drago što će doći i Nikola Janović. Neće igrati, ali mi je bitno što je, kao moj kapiten, našao vremena da zajedno proslavimo - rekao je Petrović za „Vijesti”.\nKada je počeo da trenira vaterpolo, imao je samo jedan san - da sa Primorcem bude prvak i pobijedi vječitog rivala, Jadran. Ostvario je mnogo više.\n- Nisam očekivao da ću imati ovakvu karijeru. Na samim počecima je bilo nagovještaja da ću biti dobar igrač, ali sam razmišljao samo da osvojim prvenstvo i da pobijedim Jadran. Kasnije, kada je počeo da se stvara jaki Primorac, kad smo shvatili da je normalno pobijediti, a ne izgubiti, počeli smo da vjerujemo da možemo da uradimo nešto više. Ipak, nisam ni sanjao da možemo da osvojimo titulu prvaka Evrope, ali nam je mnogo pomoglo što smo sezonu ranije pobijedili Pro Reko u grupnoj fazi i slavili smo kao da smo postali šampioni. Ta utakmica nam je pomogla u mentalnoj pripremi za finala, jer smo vjerovali da možemo da pobijedimo.\nPored svih zvijezda u tadašnjem timu Primorca, stručnjaci su za najboljeg igrača fajnl-fora proglasili Petrovića, koji skromno to komentariše.\n- U tim pričama je dosta udjela imao Zoran Roje, koji je komentarisao utakmice na HRT-u. Zadovoljan sam kako sam tada igrao, ali bih pustio drugima da govore o meni, jer je nezahvalno da ja to radim - u svom stilu je zaključio Toni.\nPetrović je sa reprezentacijom Crne Gore dva puta bio vicešampion Evrope, u Ajdhovenu 2012. i Beogradu 2016. godine, a jednom svijeta, u Barseloni 2013. godine. Više od poraza u finalima boli ga što nije osvojio olimpijsku medalju.\n- Imali smo jaku reprezentaciju, koja je ostvarila dosta, jer smo jako mala država, ali smo svjesni bili i tad i sad da smo mogli više.\nAntonio Toni Petrović


Futsal u Srbiji: KOMENTAR TRENERA I PROFESORA ALEKSANDRA ŠAKIĆA: Fenomen "Legije stranaca" u sportu\nKOMENTAR TRENERA I PROFESORA ALEKSANDRA ŠAKIĆA: Fenomen "Legije stranaca" u sportu\nU istoriji sporta imamo puno primera da se do postizanja vrhunskog rezultata dolazi selekcijom i dovođenjem igrača iz drugih sredina. Tako se u mnogim sportovima stvaraju takozvane "Legije stranaca". Tu se, pre svega, misli na igrače koji se iz drugih sredina dovode u klubove.\nTo je praksa koja je pokazala da donosi rezultate, ali i traje po principu "koliko para, toliko muzike". Takva praksa je poznata i činjenica je da ako u dotičnom sportu ima puno igrača na tržištu može se selektovati i dobar tim. Takođe, takva sportska priča i puno košta. Treba taj kontigent smestiti, nahraniti, isplatiti zarade ...\nAko je, pak, priča o sportu u kojem na tržištu kruži određena ekipa proverenih igrača i pojavljuju se ekipe igrača koji su na nižem nivou od pomenutog, lako dolazimo do zaključka: "Ko pre devojci ...". Futsal je sport u kojem se, nažalost, vrti jedna te ista ekipa igrača u krug. Njima svaka čast jer, da nisu to što su, ne bi od futsala živeli.\nRaduje i svako pojavljivanje na sceni novih futsal sredina. Raduju Vranje, Vrnjačka Banja, Šabac ... Takođe, raduje i činjenica da se u nižim ligama u sisteme takmičenja uključuju i nove sredine. To je dobro. Ono što nije dobro je činjenica da se neke ekipe raspadaju. Najsvežiji je primer Limana i Koske. Očigledno je da su finansije osnovni problem futsala. Ako se ima para - takmiči se, ako se nema para - raspad sistema.\nIma i situacija da se ima para koje su preduslov, ali se ne poseduje dovoljno iskustva oko organizacije ekipe i kluba. Takav je primer Koska Delfin iz Šapca. Ponekad nije najbolja solucija preskakati stepenike. Nekada je bolje stvarati postepeno ekipu, jačati klub u organizacionom smislu i probuditi vlastite resurse, a ne posezati za tuđim. Kao model za to može da posluži zrenjaninski SAS koji je krenuo od najnižeg ranga takmičenja, a oslonio se i oslanja se na igrače iz Zrenjanina i okoline. Činjenica je da SAS nije prvak države, a da je imao jaču finansijsku potporu i to bi postao.\nTakođe, sada dolazimo i do momenta kada je neophodno dovesti igrače iz drugih sredina. To je momenat kada su u domaćoj sredini iscrpljeni resursi, a želi se bolji rezultat. Tada je opravdano dovesti dva ili tri igrača sa strane koji su kvalitet koji će, u datom trenutku, prevagnuti jezičak na vagi sportskog uspeha. Međutim, svako mešanje "domaćih" i "stranih", ako nije urađeno dovoljno transparentno, može dovesti do polarizacije u ekipi i stvoriti atmosferu u kojoj će izostati uspeh. U svakom slučaju, potreban je visok stepen proračunatosti i mudrosti.\nDa nije samo SAS reper za ovu moju besedu, možemo pomenuti ekipu Letećeg Holanđanina, koji dolazi iz još manje sredine nego što je Zrenjanin. Pošto se u nabrajanjima neko i izostavi, ne bih želeo ovom prilikom da se neko uvredi ali će se u ovoj priči pronaći svi. Po broju registrovanih igrača futsala nismo respektabilni, ali po kvalitetu jesmo - reprezentativnom. Klupski futsal mora još da "pije mleka", i to sve dok ekipe koje treniraju gube od ekipa koje se okupljaju samo na utakmicama.\nOvih dana su bile mnoge rekacije na moje pisanje na "Futsalu u Srbiji". Osim verbalnih uvreda, koje su neminovne, sve ostale konstatacije su bile odlične. O problemima se mora pričati i oni se moraju prepoznavati. Pozitivna je i klupska ostrašćenost. Ipak, ne valja stav "posle mene potop". Takvim stavom se stalno vraćamo na početak. Mnogi su u futsal zalutali. Možda ja prvi. Onog trenutka kada budem shvatio da sam suvišan, povući ću se. Do tada, imam pravo da iznosim stavove sve dok to neko hoće da objavi i neko hoće da čita ... pa čak i zarad lične promocije !\nPosted by ppeeddjjaa at 10:08 PM


Tončev nakon suspenzije: Priznajem grešku, ali sankcija je mimo propisa | VRANJENEWS\nTončev nakon suspenzije: Priznajem grešku, ali sankcija je mimo propisa\n14.01.2022 09:48 » 09:56\nVranje/Beograd - Disciplinska komisija Fudbalskog saveza Srbije (FSS) kaznila je Novicu Tončeva zabranom rada u fudbalu u trajanju od devet meseci, javlja Sport klub.\nIstovetna sankcija u vidu zabrane angažovanja u najpopularnijem sportu, samo na šest meseci, odmerena je predsedniku FK Radnik u Surdulici Stanislavu Tončevu.\nNovica Tončev oglasio se nakon izrečene suspenzije, a saopštenje FSS prenosimo u celosti.\n"Odluka Disciplinske komisije Fudbalskog saveza Srbije je neosnovana i skandalozna i protiv ove odluke ću podneti žalbu.\nOvo mi je prva disciplinska kazna, ali i prijava u sportu, i vrlo mi je neprijatno da se kao odgovoran građanin i sportski radnik već 25 godina nalazim u situaciji da odgovaram na iskonstruisane disciplinske postupke.\nSuspendovan sam i kažnjen po članu 54 zbog ulaska u svlačionicu FK Radnik, a ulazak u svlačionicu nije predviđen kao prekršaj nijednim članom u disciplinskom Pravilniku u čijem sam kreiranju učestvovao kao predsednik Fudbalskog saveza regiona istočne Srbije, a pogotovo ne članom 54 Disciplinskim pravilnikom FSS propisane su različite disciplinske sankcije u rasponu od opomene (za najlakše) do zabrane vršenja funkcije (za najteže).\nČak je i kod izvršenja najtežih disciplinskih prekršaja disciplinskom organu ostavljena mogućnost disciplinskog kažnjavanja zabrane vršenja funkcije od tri do 12 meseci.\nIz dostavljene prvostepene odluke kažnjen sam za disciplinski prekršaj najteže vrste, i za isti mi je izrečena drakonska disciplinska sankcija.\nOvakve kazne dobijaju se za ozbiljne prekršaje koji su jasno definisani, kao što je napad na službena lica rukama, napad tvrdim predmetom i nanošenje povreda, pretnje nanošenjem telesnih povreda njima ili članovima njihove porodice, pljuvanje i vređanje.\nNapomenuo bih da se u medijima pojavio i snimak iz VAR sobe iz kog se jasno vidi da je istina sve ono što sam govorio o dešavanjima u svlačionici.\nVidi se i čuje da nikakvih pretnji niti psovki nije bilo sa moje strane.\nPriznajem da je moja greška što sam ušao u svlačionicu i da, zbog toga, treba da odgovaram srazmerno težini povrede po Pravilniku, ali nikako za ono što mi se stavlja na teret posebno sada kada je obelodanjen i snimak koji potvrđuje istinitost onoga što sam govorio.\nNečuveno je i to što je moja suspenzija nastupila momentalno i bez izricanja kazne.\nPodsećam da je nedavno za slične prekršaje pojedinim fudbalskim radnicima (Nedeljko Ostojić – Budućnost, Dobanovci, Veljko Radulović – Zlatibor, Mrkela, Lazetić i dr.) izrečena novčana kazna, a protiv mene po hitnom postupku doneta Odluku o suspenziji.\nOzbiljni prekršaji nisu imali ovako rigorozne kazne, ali Disciplinska komisija ovde ne odlučuje po Pravilniku, već po nečijim nalozima.\nNamera mi je da u pravnoj borbi dokažem da nisam počinio prekršaj koji mi se stavlja na teret, a iz koje ću u svakom smislu izaći spremniji da se još odlučnije borim i zalažem za promene na svim nivoima u FSS, sa ciljem da se u rad organa FSS-a uključe stručni i kompetentni ljudi koji će postupke voditi na takav način da se isključi svaki vid arbitrabilnosti i postupanja po nalozima pojedinih lica iz senke fudbalske organizacije", navodi u saopštenju Novica Tončev.\nPodsećanja radi, Disciplinska komisija FSS pokrenula je postupak protiv Novice i Stanislava Tončeva zbog toga što su u poluvremenu utakmice Radnik - TSC, koja je odigrana krajem novembra 2021. u Surdulici, navodno ušli u sudijsku svlačionicu kako bi se "raspravljali sa sudijama" o navodnim greškama tokom prvog poluvremena te utakmice.